
An LXX 


IL 


STROLIC FURLAN 


pal 


1989 


1988 
Societát Filologjche Furlane 
UDIN 





In cuviartine, cerclis di un “planisphaerium 
coeleste””. 


Lis riproduzions a ciáf dai més, a’ son spiéli dal pa- 
trimoni artistic-popolár ch'al è incovát tal Museo 
“M. Gortani” di Tumièz. In compagnie dal Stroli- 
gant, Andreina Ciceri e Meni Molfetta “and” an lu- 
made la siélte. 

Servizi fotografic di Riccardo Viola (i mascarons di 
palaz Antonini ju à fotografàz Enzo Zilli). 
Disèns di Bepi Liusso. 

Pe file dai Sanz al à ’zovät il consult di mons. Aldo 
Moret. 





1989 


de vignude di Crist 


IL 1989 AL RISPUINT: 


- al 6702 dal Circul Julian; 

- al 2742 de fondazion di Rome; 

- al 5748 dai Ebreos; 

- al 1367 dai Maometans; 

- al 2170 de fondazion di Aquilee, 


FIESTIS VARIABILIS: 

- la Cinise (8 di fevrar); 

- Pasche (26 di marz); 

- la Sense (7 di maj); 

- Pentecostis (14 di maj); 

- Santissime Trinitát (21 di maj); 
- Corpus Domini (28 di maj). 


FIESTIS DI PRECET: 

- dutis lis doméniis; 

- il prin dal an; 

- la Pifanie; 

- la Madone d'avost (15 di avost); 

- Fieste dai Sanz (1 di novembar); 

- la Madone di dicembar (8 di dicembar); 
- Nadál (25 di dicembar). 


FIESTIS NAZIONALS: 
- La Liberazion (25 di avril); 
- Fieste dal Lavór (1 di maj). 











Preambul 


Sicheduncje, a fuarze di tirá la filaine il Stro- 
lic `l è rivát а cuca la 70" anade! 

Il prin de schirie al veve tindüt il spali “cut 
scunzürs dai amis dal lengàz furlan””, par pro- 
fessá justeapont ch’al sarés stat il rocul cui ri- 
clams pe rét di pinsîrs, contis, puisiis, nainis, 
cantins, frusignis ch'a imbredéin la nestre 
lenghe. 

Te cuarde dai Strolics al va cumò a intorteási 
un atri spali: cun peraulis... in prove, país е 
sataris, contutis e müz di dî, diséns e mascaris. 
E il stroligament? Chel de filàine, nancje di- 
scòri: scunzürs par buinis zornadis, amis pal 
Furlan e il bon acèt a chest librut ch of va in- 
viànsi te bressane de anade. 


Mech 
IL STROLIC 


























ZENAR 
Cjavedál e cjaldèries de cusine ““G. Marchi” 
sec. XVIII (Darte). 





+ | D PRIN DAL AN 
2L S. Basili 
3 M S. Gjenoefe 
4 M S. Ermis 
5 I S. Melie 
+ 6 V PIFANIE 
7S $. Luzian 
+ 8 D BATISIM DI JESU 
9 L S. Julian 
10 M S. Aldo 
11 M S. Paulin di Aquilèe 
12 J 5. Modest 
13 V S. Hari 
14 S S. Maur » 
z y 15 D S. DURÌ DI PORDENON 
16 L S. Marcel 
17 M S. Antoni dal desert 
18 M S. Prische 
19 J S. Mario 
| 20 V Ss. Bastian e Fabian 
| 21 S S. Gnés 
H T+ 22D S. VICENZ 
| 23 L S. Ramon 
24 M S. Francesc di Sales 
25 M Conversion di 5. Pauli 
26 J Ss. Tito e Timoteu 
27 V S. Anzule 
28 S S. Tomás di Aquin 
+ 29 D S. COSTANT 
30 L S. Martine € 
31 MS. Zuan Bosco 








País e satarutis 


Par Vitorio Cadel, come il so país, Fane, no'nd'é 
altris; par Pieri Menis, 'e je dome Buje ch'e à tre 
cjossis grandis e tra chés la cjampane di Mont; par 
Dino Virgili, **Cereseto é un fiore””; pal sorestant 
de Filologjche Alfeo Mizzau, Bean al é il plui biel 
pais dal mont; par Meni Ucel, po, in Friül al esist 
dome che Biliris e salacór ancje, ma für di man, 
Udin... 

Udin, duncje, al sarés come un sium, parceche 
ogni tant si viodilu e magari si passij parenfri, e po 
subit si dismenteilu e no si impénsisi plui di lui fin- 
tremai che no si torne a insumiäsi... 

Ma cumó mi ven un altri pinsír: jessint che chei 
altris a? viódin dome che il lór país, un di Udin no 
puedial invezzi viodi duc’ i país e no dome un, mas- 
sime se Udin al è un sium o la só esistenzie *e je plui- 
tost malsigure? 

Jo, "za 'o ai viodüz i pais tai “Strolics” pal '86 
e pal '87, e cumò *o voi indenant culi. 

Ma no podint trascurá il fat che Meni mi á inse- 
gnát ce ch’e pò jéssi la satare, mi soi impegnát an- 
cje li ret. Cussì cumò ’o presenti, tes dodis mesadis, 
sîs paîs e sîs satarutis, in alternanzie. 


LELO CJANTON 

La merecane 


Jenny la Rosse no úl séi plui furlane, 
no j e mai lat di jéssilu, ’e a dite, 

anzit no je mai stade. 

“ °0 ài il rock, il chewing gum, la vite, 
in dut "o soi spudade merecane!”” 


Lu à dite jé, jo j doi reson: spudade! 


Lit. 











Peraulis e provis 


Sgarfant tal scansèl dai vieris Lunaris fur- 
lans si a ctr di intivási in chel di Toni Broi- 
li, burit-fiir de stamparie Vendram, dulà 
ch ol è pandüt un sunet di... prove a riuart 
di Epitetos. 

Il Strolic al à ойї spiticäsi gjavant e cu- 
biant uns dis peraulis sparnizzàdis tal **Pi- 
rona", juste par prová a imbasti une 
prionte: Liusso al a proviodút a stazális cu 
la só gramatiche impintidòre dulinvie lis 
mesadis. 

E cumò lait a cjapàlis in prove! 


*Q* 


Il Lunari Furlan cun diviars trucs 
pal bisest 1848, Udin 1847, An tiarz. 








Prove che il Furlan no’l è schiars d’ Epitetos 
IL STUPIT — SUNETT 


Gnorant, testediquatri, stupida lt, 
Sdarnali, macaron, scempio, marzoce, 
Pampalugo, merlott, bambeo, mussatt, 
Marquar do, totobló, panali, sciocc. 


Imbecil, chiadiuess, flonflon, trussatt, 
Insensat, chiadilen, macaco, zoce, 
Palandran, basoal, chiastron, zussatt, 
Cozzonatt, chiadilemul, mamo, guocc. 


Baban, chiavon, marmole, carneval, 
Uauao, tambur, cocoss, mazzul, sturnell, 
Catuss, dandan, martuf, biadass, stival. 


Barbezuan, pantalon, toni, pansiell, 
Implastri, pipinott, bertoldo, pal, 
Colo, fasan, atali; purchineh, 
lè no musiell ? 
Autome, orguan, cuce, roce, salam, melon, 
Mamaluec, tululu, baloss, minchion, 
E in conclusion 
Son allris quatri che sul po e mo 
Cui arcis da lassassi in statu quo. 

Zent dal me país 
Marino 


“Supo corin svels 

a Messa di miesa not: 

co tornàn ti ciàtis 

l”? ussielut’’, 

"a mi tudiva 

strissinanmi 

me mari 

(pal borc di Sciavès) 

jo frutut ingrisignìt di freit 
e plen di sun. 

Ché brama di ussielut 

‘a mi tigneva viers i vui 
ch’a rivavin a jodi 

(cul tont di luna) 

in somp dal borc 

la glisia 

nenfra il ciampanili. ` 
“Supo corin a ciasa””, 

а mi dismoveva me mari 
a messa finida. 

La brama dal ussielut 

‘a mi tigneva viers i vui... 
Ch’a si an spalancat 





a jodi 

four da la glisia 

un lampiòn a petroliu 

cu "na flamuta clopadissa 
ch’a fèva baligná 

un bancut cun sora 
mandolat, neransis e bagigi 
e pojat tal mur 
(imbramit?) 

ch’al toroconava: 

“Zent, comprait l’ussielut”. 
Chel sigá di Marino 
comprait 

comprait... 

al mi a robat 

par sempri 

un me mont; 

un me essi frutut. 


OVIDIO COLUSSI 


B L'«ussielut», a Cjasarse, al è come San Nicolò, Sante 
Luzie o la Befane. 

Storie curiose 


Quant che si polse, dopo vé lavorát dut l’an e si 
è lontans di cjase, al fás plasé lei qualchi storie di 
dulà ch’o sin nassúz. 

Cui îsal che nol cognòs Ercole e Caco, lis dós sta- 
tuis ch’a son in Plazze Libertát a Udin? 

Duc’ i furlans lis clamin Florean e Venturin. 

Chestis statuis a’ jerin logadis tal ’zardin dal pa- 
laz Marchesi che, dopo dai Torians, al jere deven- 
tat di propietát dal cont Lucio Sigismondo della 
Torre. Chest palaz al jere in te contrade Strazzaman- 
tello o Spelevilan (cumò vie Paolo Canciani) di front 
dal palaz Kechler in plazze dal Fisco (cumò plazze 
XX Settembre). 

Il cont Lucio al jere un besteol, al faseve ogni sorte 
di nequitáz, al ’zirave cun int munturade e armade, 
dulà ch’al rivave al sbrocave la só tristerie cuintri lis 
fantatis. Al tormentave dut il Friúl e ancje fúr de 
Patrie, fin tant che la Serenissime stufe des sós por- 
cariis lu veve metüt al bando. Ma lui no si rint e al 
continue a fá ce che j comude fin quant che il gu- 
viár di Vignesie lu condane a muart, ancje par vie 
di un mazzalizi fat in famée. 

Cussi il 19 di luj dal 1717, quant che il cont ch'al 
veve 25 agns al ven copát a Gradiscje dal Lusinz, 

chest biel palaz al ven butát jú de int clamade dal 
Luctignint di Udin e la lór vore ’a ven pajade cun 
la robe ch'a menavin vie. In chei timps no scherza- 
vin, oltri a copaju, j sdrumavin ancje la cjase a che 
ch'a jerin besteoi. 

Tal ’zardin di chest palaz, oltri ad altris statuis a’ 
jerin ancje chés di Ercole o Caco ch'a forin puarta- 
dis in plazze Contarena (cumó plazze Libertát) e mi- 
tudis tal puest ch’a son cumò dopo une setemane di 
lavór. 

In veretat Ercole e Caco a’ mostravin dut, come 
i bronzi di Riace, e par no fa scandul j meterin lis 
cuviartóris di Där ch'a vegnerin robadis, lassant un 
brut viodi. Plui tart si proviodé a parà-sù lis fueis 
di figàr come ch'e si lis viót cumò. 

Al puest dal palaz sdrumát a’ meterin ‘‘La colon- 
na dell'infamia””, dulà ch'al Jere scrit: **Lucio della 
Torre bandito dall’eccelso conseglio dei dieci per gra- 
vissime colpe di lesa maestà”. 

Sot lis statuis di Ercole e Caco si pò lei che Lucio 
Sigismondo lis à regaladis ae int de zitàt tal 1798, 
e cheste ’e je une gruesse bausie. 


SERGIO VISENTIN 

La “bocje” dai grans 


Y  Ancje se no si doprin plui, in diviarsis cja- 
y sis dal Friül - tal sotpuarti - a’ son inmó 
logáz mascarons di piere cun tune bocjó- 
ne daviarte, prontade a dä-für forment e 
blave ch'a incolmenavin il cjast, e po a pi- 
tintón pal budiel che, justapont dal pavi- 
ment di batüt o di breis sul granär, al 
fasève rivá la ‘‘ploe’’ dai grans tal sac tin- 
dit sot la buse dal mascaron. 

“Bocje”” di piere, insumis, pe bocje de ne- 
stre int. 

E no dome tes cjasis di campagne, come 
ch'al podarés someá. A* son musécjs, pa- 
ràltri, par spiulá un segnál de civiltát con- 
tadine. 


Ss? 


Cjarpenét 
(proprietát Aziende Paulitti). 





nen = men > nn nen 

Il Drago 
(aroplano di cjarte) 


No stá domandámi 
in quál cíl 

ch'o ài piardút 
l'aroplano di cjarte. 
A cjaval di un núl 
’o cirivi sburit 
Parc di San Marc, 
par sintimi paron 
dal di e da la gnot. 
No stá domandami 
in qual cil 

ch’o ai piardút 

la mé zoventiit: 
lassimi lá vie 

cul gno feralùt 
incjocat di vint, 

a cirî l’aroplano 
piturät d’arint. 


LUIGI BEVILACQUA 








La Catina che ti veva fret 


Toni C. jara stát veramentri inamorát da la so zo- 
vina morosa Catina e, plantát fufignez e compagniis, 
apena che ti veva podút ti la veva sposada. Jarin 
timps durs, difizzil ciatá di mangiá, imaginasi il stru- 
zio par fà sù alc di coredo. Fassi regalá dai amis i 
pons da l’anonaria par comprà i linzui, zirì un jet 
di chéi matrimoniai cun tun armaron par meti den- 
tri chéi quatri strafanic’ di panina, plui strassis che 
roba di visti e, maraveja da lis maraveis, dut ’] è lat 
a pinel. Vevin ciatàt ancia li’ veris di ver àur, fatis 
sù cun duc’ i penins da li’ stilografichis dai amis. 

Siché la vita matrimonial jara scomenzada soto, 
come che si disares uè, “i migliori auspici” e la sto- 
cun se ben che ti ùli, cun se no sestu strac? e cun 
altris nàinis di chist tipo che i nuvìz si scàmbin di spés. 

Verametri il Toni jara un pòc strac, o miòr ti ve- 
va un pòc di nostalgia dai vecios amis, bandonáz ’za 
di tant timp, che il fidanzament jara stàt lunc, amis 
che ogni tant ti incontrava pa la strada e che gi con- 
tavin lis macacadis che fasevin ancimò, da lis gitis 
e da lis mangiadis fatis in ostaria, magari quant che 
rivavin a ciapà qualchi giàt gras e si maravejavin par- 

zé che lui no ti vigniva plui e finivin cul dígi che di 
sigúr jara deventát sclàf da la femina. 

E la voja di lá a ciatà i amis "a montava sù ogni 
di, ma simüt si podeva fà par distrigási da la femi- 
na? Pensa che ti pensa al Toni jara vignuti sù tal ciàf 
dome una soluzion: ché di barufà. 


E difatti cussì "l è städa. Una sera che i amis ti 
vevin cumbinát una fraja al Toni jara vignuti sù il 
fúter: che in ciasa nuja no lava ben, che la pasta di 
misdi jara dura, che i ris di zena jarin trops luncs, 
che i creps e lis zitis jarin sporcs e via di chist pas 
siché la femina veva rispunduti par lis rimis e il To- 
ni si jara ciapàt su, veva sbatut la puarta e via lui 
a clata i amis. 


A ora pizzula jara tornát indaùr, sito sito ti veva 
viart la puarta e, cun li’ scarpis ta man, ti jara en- 
trát in ciamara di duarmi e se ti viòt? I jés distacaz, 
cun tun sgabel tal miez, la femina che duár e sul so 
jet dome un linzúl dopli, che i dai ugnui ju veva do- 
prá la Catina. 


Cun pazienza il Toni si já invultizzát tal so linzúl 
e, ancia parzé che jara un póc in cimberle, ché il vin 
jara come un rosolio, si veva induarmidît come un 
zoc, ma a un ziart pont si já sintùt un fuart tir che 
veva dismot il Toni, che ti veva ancia ciapát un grant 
spac. 

| Se jara sucedút? Nuja di tàl! La Catina veva fret 
e par scialdási vizzin dal so omp jara lada a fini par 
tiara. 


Morál: di ché volta i jèz non son stás plui distacáz. 


LUCIANO SPANGHER 


Son tre robis che parin fur l’om di chiase: 
la cusine fumose, 

la chiase mal cuvierte, 

e la femine rabiose. 


| «Pagine Friulane» 1901, An XIII 


25 





26 


Pe fede 


- Justissime - mi dís - pe fede, juste, 
si po? muri; si scuen, a l’ocasion. 
Però, cun atenzion; studiant il cds; 
viodint ce che si fàs, 

ma che il traspuart nol copi la reson. 
Se infati ’o lin in duc’, a ce zovino? 
Ce rigjavino? Un’ostie! Vicevierse, 
fin quant ch’o sin in vite, 

la robe *e je divierse: a l’ocorenze 

si po? zová, scombati, s’e je scrite. 
Ma no zujáse a mone l’esistenze! 
Ma no dáj drenti a pote, caro Tite! - 


Cussi tra tanc’ esams, come ch’o sai, 
si spiete. L’ocasion no rive mai! 


MENI UCEL 








FEVRAR 


Mascaris di len pal carnevál 
sec. XIX (Culine e Fór di Sore). 





II 


| M S. Nocent 
2 J Presentazion al templi (La Cereole) 
3V S. Blás 
45 5. Gilbert 
| - 5 D S. AGHITE 
| 
| 6 L Ss. Martars gjaponés 
| 7 MS. Ricart re 
| 8 M La Cinise 
| 9 J S. Polonie 
10 V S. Silvan 
11 S Madone di Lourdes 
T 12 D 1€ DI CORESIME 
13 L S. Anselm di Cividát 
14 M S. Valantin 
| 15 М S. Faustin 
| 16 J S. Juliane 
| 17 V Siet Fondadórs dai Serviz 
18 S S. Simeon 
| T 19 D S. CONRAT 
| 20 L S. Dele 
21 M S. Leonore 
22 M Catedre di S. Pieri 
23 J S. Livio 
24 V S. Sergjo 
| 25 S S. Cesar 
| T 26 D S. SANDRI 
| 27 L S. Gabriel de Dolorade 
| 28 M S. Valter 








Cesclans 


Pós país a’ son come Cesclans. País che nissun pas- 
se e nissun va, ch’al semée ch’a séin faz dome par 
chei ch'a son nassüz ventila. Ma país alz, dabon alz, 
che si gjolt a viodiju di lontan cul cjampanili in cuc 
sun tun pecól. E biel che si è in corse sun tune stra- 
de, olmanju, magari si pense che une di si vará il timp 
e l'ocasion di riváju. Intant, agn e agn a’ passin. 

La vite no mi è passade dute, e jo Cesclans lu ai 
viodút. 

L’ocasion *e je rivade cun Siro Angeli che mi a 
clamát e ch’al è propit di là. Ma (ce pinsîrs matùrlis 
ch'a vegnin qualchi volte!) 'o ài pensát ch’al jere un 
pecját che jo 'o cognossés Siro e che, alore, no mi 
capitàs di rivà lassù senze cognossi nissun, juste co- 
me un forest. Ce biel ch’al è riva in lücs cussì, come 
Cesclans e Stele - ch’e je ancje ché sun tun pecól, 
bande Tarcint -, e cjalá e scoltà. Li ret il sium, vif, 
al devente realtát, e dute la realtàt di prime si piart 
tanche un sium strac. Che real, inalore, ’e je dome 
la bielezze di Diu. 

La strade ’e va-sù. ‘O soi tra lis primis cjasis dal 
pais, ma la strade ’e va ancjemò su. ’O rivi sul pe- 
col. Siro nol é, ch’al varés vat di spietámi culi. Lis 
cjasis viodudis modant a’ son biel gnovis, ma cassú 

ch’o soi rivat, daprüf dal cjampanilut ch'o vevi vit 
viodüt di lontan, la glésie, ce masérie! 'O slung] une 
gjambe, *o rivi a montá sul paviment: mi cjati de- 
nant di arcs e colonis; ’e je impîs ancje une parét e, 
tal miez di ché, un Crist in crós; un Crist (di len, di 
fiär?) ch’al par impussibil ch’al sei li, passe dodis 
agn dopo dal taramot. Ma lui al é, ali, dapráf di chel 
mir, tra chés pieris, cun secui seculoruns intorsi, sa- 
lacór duc’ i secui dal omp. 

риа ésal Siro?... 'O lassi chel Crist di len o di Där, 
mi móf, е *o viöt, li dongje, il cimiteriút dal país: 
il cuarp di Crist nol è plui di len o di fiár, ma alè 
compagn di chel ch'e veve cheste int culi. 

E dut al è cassú. Dut! Cun dulintór monz gran- 
dis, lusorosis, ch'a tásin fevelant a fuart, tanche il 
Crist e i muarz bandonáz che no nus bandónin. Si 
sint il lór rispîr a revocá sun dutis lis monz. 

Siro al è ca. Ésal passát un secul o dome qualchi 
minút? J feveli par sintîlu a fevelá, che lui al è pro- 
pit di chest país cassù: il país dai Agnui. 


EC 

Corondul 


botul, 

bronzul, 

brundul, cjanól, 

cjanòn, cjanoncin, 

cjanussòn, cincùi, cincul, 

ción, cioncùi, cioncul, 

ciuncùi, ciuncul, civòn, comul, 
cornul, corubul, curnul, curubul, 
curùbule, curundul, mazzocul, mùgnule, 
mussul, panoglàt, panoglòt, sbronzul, 
sbrundul, scarondul, scatùs, 
s'cjanossól, s’cjanossül, s'cjatus, 
sclaussón, scuful, strassul, 

zoncüi, zoncul, 

zuncli, 

zuncul. 

Lis mans 


Mai vergognàti 

des tós mans! 

Mans ch’e an lavorät, 
ch’e an sudát, 

mans plenis di crituris, 
ch’e an cjarezzat 

lis tós creaturis, 

Mans plenis di cái. 
Ma des tós mans 

no stà vergognati mal. 


GIULIA BERTOLISSI 








Eletoralis 


"Na uolta, ca par entri, in duta Pordenon fin a 
Sassil, veàn dome doi candidás e a’ se partava par 
l’un o par l’altri e a’ se sigava a gran Òus e sensa 
poura: **Viva Ellero e abasso Charadia!’’. (O ancia 
al contrari, ch’ a se ега in democrassia: “‘ Viva Chia- 
radia e abasso Ellero!””). 

Al timp de uoi, invessi, tra un caligu de parolis 
e par 'na schiria de candidàs a’ se à dome sintùt si- 
gà: “Viva la pasta suta!..." E brau chi ch’ al’ à 
mangiada. 


In plassa, sot la linda del fornár ’pena-apena al 
reparu da ’na ploia greva, pistrignina, al candidat 
al veva vut coragiu e, tal presenta al programa, pri- 
ma de concludi al veva sustignut cun fuarsa: ‘‘Cit- 
tadini, per l’alternanza, non grandi cose vi promet- 
te il mio partito, ma chiare e concrete. Per questo, 
a fronte di ció che abbiamo fatto, di ció che faccia- 
mo e di cid che faremo, io attendo il vostro voto con 
fiducia. Senza incertezze, serenamente, con me, con 
il mio partito, io vi dico: da domani si cambia! Vo- 
tate! L’avvenire è nelle vostre mani...” 

Par ché” paròlis sclétis a? se sintiva che al consen- 
su a nol sarès manciat, la zent "a pareva contenta, 
e za qualchidun al bateva li’ mans, quant che da sot 
la linda, a dá un revòc a la pedana, ’na ous foresta, 
rebechina, alta su dut "a se intromèt decisa: - ““Ci- 
tadins de Cordenons, veso sintùt il programa?..."' 
E come par 'na matána a’i fà al versu par talian -: 
“A fronte di ciò-che abbiamo fatto, di ció-che fac- 
ciamo e di ció-che faremo... Dome di ““cioche”” a’ 
se descór. Dute "ne cioche il so programa. Votait pal 
sindic, invessi, che chel almancul al nus ufris la pa- 
ste sute!... Ce alc nus mancial?... A panze plene no 
si gàmbie! E se al vin al é bon, si béf ancje chel. Parcé 
gambia?... 


Dopu la sglereada de descórs, Toni al era zut in 
ostaria e, tal bevi al prin got, al veva trat un sospiru 
font ch’ al pareva sgiavat four da l’ апета: ‘‘Final- 
mentri, ancia par ’sta uolta ’a éis finida. Doman a 
se côr a votá e chi va va! Iodarèn se "a gambia!... 
Pieri, damindi un altri, ma ch’ al sei de anada bu- 
na, tant par scuminsia.”’ 

Pieri, davour al banc tun atimu, al veva trat four 
un bucalut biel colmu e Toni, a got plen, de gust, 

zu pal guliát, ta ’na sorsàda sola: **Si, a chi va va!... 
Jo suoi sigur ch’ a gambia!””. 

**Suoi sigur ancia jo - a’ i veva fat coru al Babu 
tal remená al sió got - dut al gambia, Toni. Ancia 
al vin, par esempli, quant ch’ al éis de anàda buna, 
a chel ch’ a nol sa, Pieri a’ i ghi met aga e a chi va 
va! Speran ben pal candidat, Toni e uguri!...”” 

Cussì, sidinplan, al Babu, al veva levàt al siò got 
che Pieri, puòc dopu, al varès implenit cul bucalüt 
de anàda buna: tant par gambia! 


Sot un sòul leòn ch’ al spacava li’ pieris, puòc pri- 
ma de li’ undis, l’otomobile a’ girava pal paéis a pas 
de on, plan plan, e "na òus cu |’ altoparlante a invi- 
dava dolsa: ““Pensionati, nel pomeriggio di oggi, con 
inizio alle ore 15, nelle sale dell’Oasi-Club: gran bal- 
lo. Nell’intermezzo, in onore dei candidati, sarà ser- 
vito un signorile rinfresco. L’ingresso è libero. In- 
tervenite!... Pensionati!...” - E via ch'al tacava da 
nòuf. E la òus "a srodolava li’ parolis tra l'ombrena 
cialda dei portons e 1 murs de li’ ciasis cu 'na musi- 
cuta liegra da dismuovi ancia i tarlòcs sot al sòul de 
li? ùndis del meis de Lui. 

Ta l’afa, al culumiel al scoltava. Ma za in beorcia 
Nani Biral, 82 ains, vedul da 15, al ciaminava sudàt 

versu la plassa sot al soul ch’ al intruniva. ““Ben, Na- 
ni, cun ’stu cialt, ven ciapàt ’na solagna!”” - a’ 1 ve- 
va dita al Сис, ’li four de l’ostaria - “№ impuarta, 
no; rivi fin da la Mariana... e se ’a me dis de si la 
parti al bal dei “Pensionati””. Se 'a me dis de si!... 
`A éis `na brava balarina. Ma al éis miei lessi sigürs, 
sempri miei; io no fáli. A ne ufrissin ancia al rin- 
fresc: quatri sals in compania, senza zi tal forest!... 
'A no conta la solagna!”” E sot al sóul león al era 
zut su par strada. 


In Sclavons, 'li davant de la Cassa Ruràl, a gran 
òus tal microfono al sindacalist al sigava: “E a’ se 
vara ben da di come ch’ a stan li’ robis, dopu che 
tra un mena e dismena, un governu de mal intindús 
a’ ne à partat a 'sti elessións da "mangia e bevi!””, 
sensa un parsé, sensa 'na rasón, sensa un “et” ch’ 
a' ne cunvinsi. Nüia! La Cina, la Russia, la Merica 
a' son lontan! La Libia 'a éis negra. E se al ne im- 
puarti se l'Iran e l'Iraq a’ se li dàn pal petroliu? Chi 
al vivi de petroliu?... Quant che la fan 'a éis fan, 
disènla clara, amis, a’ se vóul pan! Ce altri?...” 

“Ancia un plat de fazuói, magari fas cu la sucia’’ 
- al veva murmugnát al Boy tal tirá fóur la pipa. 

“O polenta e formal E parsùt e salat! O ancia 
pasta suta!”” - al veva dita Zorz, tal strenzi la sintùra. 

“Oh, sì. Tigninsi dongia, Zorz, che a l'Oasi a’ ne 
spetin!...’’ 

E dopu un puoc - stufas - a’ vevin dat la schena 
al comissiu. 


(furlan di Cordenons) RENATO APPI 


La barbe il ben di un di, 
la femine il ben d’un més, 
il purcitt il ben d'un ann. 


«Pagine Friulane» 1901, An XIII" 


39 








La “bocje”” dai grans 


I mascarons dai grans, metüz apene den- 
tri dal puarti o dal curtíl e a un metro dal 
teren, a’ vevin ancje rampins di fiár par su- 
stigní il sac, opúr une fressure par fermá 
la viamenze des blavis che la palote, adalt, 
e spesseàve a ingrumá. 

Lis mascaris dal sotpuarti, cun putròpis 
formis, a’ jerin la plui part di piere o di 
marmul, e qualchidune di len. 


*Q* 


Premariás, cjase Conchione. 














Il spizze lapis ““firmat”” 


Ai prins di setembar di ogni an, pós dîs prime che 
scomenzi la scuele, si viòdin scuelárs, studens e gie- 
nitörs jemplá lis cartolariis par compra l’ocorint par 
l’an scolastic. Cumò ’e je mode di vé borsis, gur- 
mái, gomis, spizze lapis e ogni altri diambar di ór- 
din di scuele, firmát dai granc’ creatórs di mode. 

Se qualchi ogét di chesc’ nol è firmát di qualchi- 
dun, al è unevore dificil ch'al vegni comprát. 

Viodint chest grant merciát di vanitát, mi ven di 
ricuardá ce ch’al mi contave Tunin cialiár, ch'al stave 
di ciase propit vizzin di me. 

Tunin, ch’al veve frequentat lis elementárs a Mi- 
gee, cirche une setantine di ains indaür, al scomen- 
zave cussi il so racont: 

- Une matine, al si presente a scuele il gno com- 
pagn di banc Onorio, cun tun grant massanc piciat 
pe zinturie, daür il cil. 

- Quan'che il mestri lu viót cun chel arnés, ch’a 
nol veve nuje ce viodi cu la scuele - al continuave 
a contá Tunn - j dis: **Onorio, parcé mai sestu vi- 
gnüt a scuele cun chel bocón di massanc, che tu sas 
ben che culi a nol covente?””. 

- Ma jo, siór mestri - al rispuint Onorio - lu puar- 
ti par fai la ponte al lapis!. 

ALDO GALLAS 

Balons contetajs 
(par talian: rivelatori alcoolici) 


In ché domenie, Pieri, cu la só femine e cul frut 
- un témul sui cinc-sís agn-, a’ jerin stáz 'e sagre dal 
vin a Seorgnan de Tór. 

Lenti-lá, a? vevin cjatát amís e a? vevin passát un 
biel dopodimisdi. 

A” stávin tornant a cjase, quanche su la Tresema- 
ne, a’ végnin fermáz dai pulizzais. J domandin pa- 
tente e libret e daspò j fàsin sglonfà il balon conte- 
tajs. E chel di colp al devente vert. “Mi displás””, 
al sentenzie un dai doi pulizzais, ‘‘ma lui al à bevüt 
plui dal permetit’’. 

‘“Nol è pussibil’’, al rispuint Pieri, “no ài bevüt 
squasi nuje di nuje, ch’al mi crodi e se no mi crót 
a mi che j domandi ае mé femine, anzit ch al provi 
a fa sglonfà il balon ancje a jé: jé no béf squasi 
mai!’’, 

Tant par contentálu, il pulizzai j fas sglonfa un 
balon ancje ae femine di Pieri. Vert ancje chel. 

“Siôr, mi displäs ma *o scugni faj verbal e cundi- 
piés la segnalazion ’e vignarà fate ancje su la paten- 
te”, al conclüt il pulizzai. “Ma nol è pussibil””, al 
torne a tacále Pieri, ‘‘nol è propit pussibil, par me 

a’ son avariáz 1 balons e po, ch’al mi scusi””, al va 
indenant "ch al provi a fa sglonfà il balon ancje al 
frut cussì o viodin’’. Il pulizzai, a viodi tante insi- 
stenze, dentrivie al scomenzave a vé qualchi dubit 
sui balons e, par vé inmò une prove, al fás sglonfá 
il balon ancje al frut. Vert patòc ancje chel. A chest 
pont il pulizzai al decît di lassáju là. Ur torne pa- 
tente e libret e daspò al tache a fá la segnalazion par 
ch’a puédin inviási te strade. 

Dopo un póc Pieri: **Cjoh Marie, cumó 'o ai ca- 
pît parceche il merecan passît si finivilu cussì a la 
svelte. E viót ancje di dáj un cuc in plui al frut, par- 
ceche mi par ch’al scomenze masse adore a fa de- 
venta verz i balons!” 


LUZIAN VERONE 


A cui che raspe la scudielle 
l'ha di tochiaj un vedul. 


«Pagine Friulane» 1901, An XIII" 

MARZ 
Un avót dal cramár Zuane Michise 
1762 (Ludarie). 

I prins 


Eu a dit la stampe ch*o sin miór di duc”: 
plui siórs di duc’, *e a dit. 

Che i ultins a’ sarèssin stáz i prins 

la Glesie lu saveve, ch’al fo scrit. 

Cumo lu sa il Guviár. Nuje ce fà: 

‘o sin i prins, cumò tocje paja! 


L.C. 











Al cian salvadi 


"Za di un biel piez un cian salvadi al lava a tor- 
zeon pal pais a infastidî ora un, ora chel altri dai abi- 
tanz e no jera maravea se chisc a’ si tignivin a 
distanza débita di lui ch’al mostrava i dinc” cun tant 
di bava. Di solit, al lava a platási tal larc di blava 
in flanc da glesia clamât al camp dal scláf che, ’za 
di agnoruns in ca, nol esist plui. Chei da ciasis gno- 
vis a’ si erin faz avant plui voltis in cumun e `l po- 
destat, stuf di véju simpri tai pis al clama alora `l 
pulizai e gi ordena di fa für "na buna volta cun tuna 
sclopetada chel cian rabiós. 

Intant li’ zornadis a’ passin e dut quant somea tor- 
nat cuiet, quanche ’na di al sorestant al s’impensa 
dal cian e clama subit la uardia che, tal fratimp, si 
era ben uardada di dà °l resocont. 

— Alora vésu po distrigát chel cian? 

— Siór podestát nol é coventát copálu: gi ài sba- 
ráti doi colps e gi sigüri ch'al já ciapát tanta di ché 
paura, ma tanta di no crodi. 


(Fara dal Lusinz) ANNA BOMBIG 

Cj af 


burele, (cao e capi), 
capadöcje, capidòrie, cjà, capizion, 
cassele, cjadòc, cjavàz, cjavòn, cjavonàt, 
cjavàt, cóce, crape, crùchigne, 
gnuche, 
melone, melonère, melonarie, 
pignat, 
teste, teston, testonát, 
zücje, zurie... 
granàr, cjast, sufite. 


[se nol è cjäf, insumis, no si a cjavèz... ni code] 

Quadri di primavera 


Un paranéif, stuart, sut; 

una gorna di legn ch’a disgota; 

una âf ch'a ciata la bidusiela frescia; © 
la prima sisila ch’a puarta al soréli nouf. 


Quadri di primavera. 


E par firma 
la prima mangarita blancia. 


(furlan di Fór di Sore) ARMANDO CLERICI 


B bidusiela: grienó, griòn (erica) 

Prime Comunion 


Vué, cjampanis tal soreli 

e la viarte *e lús pardut; 

vué, il Signór al torne in tiare 
al fluris tal cür di un frut. 
Curisin flurît di rose 

cul soreli di ogni dì: 

baste un rai di cheste viarte 

e il Signor al è culi! 


DINO VIRGILI 

Insomp dal vignal | 


Insomp dal vignál 
parmis la cjase viere 
s'indulcis tal soreli 
une file di zesárs... 


Viarte fluride 

cun rajadis di lüs 
ch'a san 

il nasebon de jarbe. 


EDDY BORTOLUSSI 


Fred Pittino: Rivale al sole. 


54 























Scais 


Vigj Sandrigo, dal gno país, ch’al veve di vé du- 
sintemil francs di Mansueto - un traficant di chei! 
- dopo vé spietàt par plui di sîs més dibant, al deci- 
dè di lá là dal avocat. Chest al scrive daurman une 
letare e lu sigurà che in curt al sarès stàt paját. E 
si fasè dà dismil francs. 

Passáz altris doi més, Vigj al torná la dal avocát. 
E chest a bot e sclop al meté la cjarte in te machine 
di scrivi, par prepará une seconde letare e imponi 
di pajá. 

A chest pont, Vigj lu fermà disint: **Siór avocat, 
ch’al mi lassi prime pensä’’. 

Vie dal avocát al cjapà-sù la biciclete e al lè dret 
là di Fabio Dreòs, un marcantoni fuart come un ról. 
J conte il fat, j promet dismil francs e insiemit a’ 
van in te ostarie indulà che Mansueto ogni dì, dopo 
gustát, al lave a fa la partide di briscule. 

Senze dî ‘‘né eri né beri’’ Fabio lu brinche pal sto- 
mi e j mole doi patafs di chei santissins. 

Dopo mancul di un quart d'ore, Mansueto al jere 
di gnùf li cun duc’ i béz e un salamp. 

Quanche Vigj Sandrigo al conte chest fat, al con- 
clit simpri disint: ‘Fabio Dreòs al è un bon avocat, 
altri che chel pote ch’o ai consultát jo””. 

A’ son tanc' i tegnós che no tirin mai für il tacuin 
par ufrî un taj, ma ch’a son simpri disponibii par 
bevilu s’al ven di rive-jú. 

Il colmo dai colms mi è sucedùt cun Toni Sclaf, 
di un país sore Roncjs. 

Rivát in ostarie cui amis, ’o ai ordenát un litro di 
neri e, posto che Toni si cjatave li, j ai proferít une 
tazze. 

No pues dî ch’al si vedi inrabiát, ma dal sigúr si 
à sustát parceche par dutis graziis mi a dite: ““Orco- 
boe, tu m'al disis cumò ch’o ai "za clamát e paját 
un taj! Parcé no m'al ástu dit prime?””. 


* ж ж 


'O soi ch’o feveli cun Memo Zanola di Roncjs, 
quanche lui mi ponte il dét su la pistagne par mo- 
strámi une maglute e mi dis: ‘Јо, a cjase, no vares 
nissun fastidi’’. 

“Pononò””, j ài rispuindüt, “la tó femine 'e je la- 
de a cjoli il lat". E jú une ridade ducidoi. 

Bisugne savé che la só femine, une sere dopo vé 
cenát, disbratade la taule e lavade la massarie, co- 
me ogni sere "e à cjapät-sü il pignat e j à dit: “‘Me- 
mo, 'o voi un salt li di Boro a cjoli il lat’’. 

Poben, a’ son passe quarant’agn ch’al spiete ch'e 
torni a cjase cul lat. 


Siore Paschine Peressone di Migée, ch'e veve un 
fazzùl di tiare su la Mont, une di, subit dopo chiste 
ultime uere, "e vignive ju cun quatri bachetis di saüt 
par tignî-sù i pomodoros. 

"Alt" j disin doi de Forestál, “ 'e je in 
contravenzion''. 

"Parce po?"', j domande siore Paschine. 

“Parcè ch’al è improibit tajá lens su la Mont”. 

“Ma a’ son lens dal gno teren", 

“Di chel instes al è improibit гаја lens su la Mont”. 

**Corpo di bio, sot dal duce nus dàvin la multe 
se no si ju tajave e cumó *o sin in multe se ju tain. 
In ce mont sino?" 

**Cumo la zone ’e je militarizade””. 

Siore Paschine che veve la esperienze di dós ue- 
ris, ‘e ribat: ““Puars frutaz, crodéso di fermá i rus 
cun quatri bachetis di saút?”” 


Prime de ritirade di Cjaurét, i talians ch'a jerin 
entráz a Rude, ogni matine a? mandavin-sü un dra- 

gaballon cun tun ufiziál tal ’zei ch’al scrutinave cul 
canocjál lis postazions dal nemi. E chei des trincéis 
dal Cjars a’ sbarávin saldo shrapnels. 

I viei austriacans di Rude ogni matine a’ lavin a 
viodi, cul nàs in sù, bramant di viodilu colà. 

Il spetacul al durave ’zaromai di setemanis e i viei 
tornavin cjase mugugnant che i austriacos no vèvin 
smicje. 

Ma une matine adore a’ son stáz contentáz: un 
shrapnel al á centrát ad implen il dragaballon che 
si è disglonfát e al a tacát a cola-ju. 

“Е cumó"' - a’ disèrin duc’ i prisinz, riduzzant sot- 
coz - *'ca.. tal "zei””. 


VICO BRESSAN 

La “bocje”” dai grans 


Palaz Colorét-Orgnani. 


Y La sô storie `e je stade inmaneade par an- 
tic, tal 1364. 

Cambiamenz e sistemazions in ogni ête no 
son riváz a sfantá dal dut ché filusumie di 
palaz nobil e di cjase paronál in biele mes- 
sedanze. 

Il sotpuarti, grandonòn, al à ancjemò i 
múrs cun claps e modons; tal sufit trás a 
plene viste. 


*єұ* 

Nome di Miarcus 


Lunis la spose ven lunatiche; 
Martars 'e sarés martare; 

Joibe je 'zornade di striis; 

Vinars je 'zornade mostre; 

Sabide Sabadine, di cent une buine. 


# ж + 

AVRÍL 
Pietát di ceramiche incoloride 
sec. XVIII (Ciurciuvint). 

Ugo 


. FRANCESC DI PAULE ` 


Ricart vescul (Instituzion dal Patriarcját) 
Doro 
Vicenz Ferrer 


. Celestin 
. Zuan Batiste de La Salle 


Redent 


. MARIE DI CLEOFE 


. Terenzi 
. Stanislau 


Juli | 
Gildo D 


. Liduine 
. Nastasie 
. BERNARDETE 


. Nicet 
. Galdin 


Eme 


. Adalgjse 
. Anselm di Aoste E 


Italo 


. ELINE VALENTINIS 


. Fedél 
. MARC (Fieste Nazionál) 
. Marcelin 





Zite 


. Valerie E 
. Caterine di Siene 
. PIU V PAPE 








Cjamin dal Tiliment 


Vignesie, puisie gnove, musiche furlane e Cjamin 
dal Tiliment a? son un dut-un dopo di un prin in- 
cuintri di "za uns vinc’ agn ch'al a vit stat justea- 
pont a Vignesie e ch’al à puartát a une biele, 
armoniose cunvigne di interés poetics e musicai. 

Bisugne dí, po, che chest país, cui spazis verz di 
orz e cjamps, cun tune glesie plene di grazie ch’e stra- 
105 di netisie, cun tune int zentiline e ridinte, si im- 
pàr biel viart e cun tun grant rispîr. Salacór al jere 
destin ch’al deventäs un pais “musical”, juste par 
chel ajar ch’al a, dilicát, lustri, ch’al riclame a la lon- 
tane, pàrie cun Vignesie, Salzburc di Mozart. 

"Za qualchi an, Cjamin al a dedicat tre dis ’e pui- 
sie di Dino Virgili. E po dopo il so grop согап, pe 
fieste dai siei sessante agn, al à domandat un test di 
peraulis semplizis, di musicálu e po cjantälu di cür. 
Ve ’lu: 


Se tal cil a’ son lis stelis 
tal Friül al è Cjamin, 

o Signör se un dì tu tornis 
ven culì che ti spietin! 

O Signòr, i práz a’ scóltin 
ce ch’al cjante chest país 

di cjasutis contadinis 
là che i muarz a? rèstin vís. 


Chi la storie ’e je une vite 

che no passe tun moment, 

a Cjamin °l è un vert ch'al cjante 
ae gran lis dal Tiliment. 


La fieste 'e à stat ai 2 di Otubar dal 1988: une biele 
fieste plene di ’zoventüt, ch’e à cjantàt propit cul vert 
dal país su musiche dal mestri Davit, ancje lui di 
Cjamin. 


L.C: 

Zent dal me pais 
Sunta 


“Dutis vanitas’’ 

ti disevis 

Sunta 

tal nustri curtif 
invidiosa di Nene 
cun “permanent?” 
resinta, 

pontanti ben la furcina 
tal cocòn. 

Po” il sabo dopo 
ti eris encia tu 
duta rissota: 

chei ris a’ ti an 
costat 

il tornáighi la madaja 
di Fia di Maria 

al Plevan 

e la téssara 

di Assion Catolica 
a la Presidenta. 
D’in chel di 

tu Sunta 

ti sós doventada 





Sunta Vanitàt, 

sensa madaja e batòn 
di Assion Catolica, 
malvuardada di ducius. 


Vuei a’ bàlin in Oratori 
e tù Sunta ti lu sas 

ma i no ti pòs 

sigäighi a nissun: 

“Ma jo 

se vèviu fat di mal?” 


O. COLUSSI 

* par latin, **Crocus vernus Wulf.””; 
par talian, ‘‘zafferano bianco”' 


cidivoc de vierte, cidivoc di primavere, 
cilivoc, cisignoc, civadoc, 
paternostris, patinostris, 
cincingot, gloria, 
scilivoc, siangala, caròbula; 
** par latin, ““Colchicum autumnale L.”; 
par talian, ‘‘colchico’’ 
cosulute di montagne, arzisui, 
(cincingot, civadoc, gloria, siangala) - 
[in riferiment ae ‘civole’ de cosulute in primevere:] 
buata, (caròbula, scilivoc), pulapita, 


purcituz, sglonfebò. 

Vuere e umanitat 


’O jeri capelan militar dal 40" Regjment de Divi- 
sion Bologne. Il 21 di novembar dal 1941 lis trupis 
inglesis a? tacárin a dánus sot prin cun l’artiliarie, 
po cui cjars armáz. E a’ rompérin il front tant che 
a’ rivarin adore di ripià l’interie Cirenaiche fint a Agj- 
edabia. Ca ’e jentre la mé pizzule storiute in te grande 
pagjne insangande de vuere: "o podevi jéssi muart 
e invecit ’o soi inmó achi a contále! 

Il 23 o 24 di novembar al jere dut un slaviná di 
granatis e di mortárs su lis nestris puaris postazions 
intór di Chermuseth Beludeah a Sud-Est di Tobruk. 
A un ciart pont al restá ferît gravementri un soldát. 
I puarteferíz, bras e riscjös, a’ rivin a strissinálu 
dongje da l’infermerie. Ma il miedi, sot chel diluvi 
di granatis, nol sa ce fa e al dis: “О puartálu a la 
svelte lontan de prime linie, daúr di une culinute, là 
ch’a podeve rivà l’autoambulance cence séi viodu- 
de, o il ferît al sarés muart in curt pe piardite dal 
sanc”. 

Doi puarteferiz a' acetin di cjapâ sü la barele e 
inviâsi tal desert spalancât: e podevio no jessi ancje 
jo cun lôr? A difindinus al jere un stric di bandiere 
blancje, che darest nol coventave par viodi ch'o je- 
rin cun tun ferít. Nol jere mancul di miez chilome- 

tro di fà par rivá dilà de colme de culinute; bombis 
a’ colavin dulintór, ma a nó nissun nus á ni trat ni 
smirát... Finalmentri la culine, e daùr la cleve e sot 
Pautoambulance visade par telefon! E nó duc’ vis! 

Il 26 di novembar i nestris a? son aromai cence mu- 
nizions. Si sta par molá. Ma vé che si sint un altri 
ferit a vosá, a ’zemi, a cridá jutori. ’O tachi a corigj 
dongje; ma sajal il nemì parcè ch’o cór? Un slavin 
di mitraliatór di 120 mi distire sec; e fúr sanc di une 
gjambe e di une man. ’O soi sturnît, ma no muart; 
cu la code dal voli ’o rivi a viodi l’autoblinde che 
mi veve brincat. ’E ven dongje propit te mé direzion, 
fint a 30 metros di distance. L’istint de vite mi puarte 
a fà il muart, insanganát come ch'o jeri, e intant den- 
trivie mi visi ben ch’o ài preát. Ma spiant ’o disevi: 
“Cumò mi cope, cumò mi trai...’’. Invecit la ma- 
chinone planc planc *e á voltát e *e je lade vie. Anc- 
je cheste dade mi vevin sparagnade la vite. Par me 
al jere dut. 

Cuanche, finide la batae, a’ incolonárin duc’ che 
talians ch'a vevin cjapáz presonírs, a scomenzá dal 
colonel comandant dal Regjment, a’ acetarin che jo, 
ferit, *o vignis cjariát sun tune lôr camionete dal de- 
sert. Al fo a chel pont ch’o scomenzai a trabascjá 
par inglés, domandant: **Wather, please” (Aghe, par 
plasè). Il militar - al jere un graduát - nol rispuinde, 
ma al cjapá la buracje e m'e mostrá cul cuel in jú, 
par dî ch’e jere vueide. Ma dopo un bel toc di de- 

sert si riva là ch’e veve di sei stade une taniche di 
aghe, parceche, cence che jo j disés nujatri, chel in- 
glés al rivà dongje cun tune gavete di aghe: vonde 
par ripiási! A proposit dal inglés, cuanche jo, tal 
més di luj dal 1940, ’o jeri partit par lá a fa il cape- 
lan militár in Afriche dal Nort, *o vevi puartát cum 
me la gramatiche inglese dal Lisle, dent: **Cuisà ce- 
tanc’ presonîrs ch’o cjaparin! Bisugnarà ch’o sedi 
vonde spatussát in ché lenghe par intindiu e par fá- 
mi intindi...” 'O jeri inmò inzussit dal fassisin e 
selonfát des ideis di vitoriis. Cumo la tocjavi cul dét: 
la vitorie la vevin lór e presonîr ’o jeri jo: un dai 
tanc'! Chel piz d’inglés ch’o savevi mi conventave 
a mi. 

Operát dai lór miedis a Tobruk, inzessát e cjariát 
su náf-ospedál par lá in Alessandrie d’Egjt, mi vi- 
gni dongje il miedi di bordo. Mi cjale e... mi nul. 
Jo j fás capî che ’o puzzavi pal cjalt e pal zes. Lui 
mi dís: ‘*The smell is normal”” (la puce *e je normal). 
Al veve reson pes condizions che si cjatavisi lajù. Ma 
po al 'zonte par dami coragjo: “The war is finished 
for you” (par te la vuere e je ‘finide). 


Su chel pont nol è stàt profete, ma inmò par me- 
rit dai inglés, che nus àn lassáz torná a cjase, par 
jessi mutilàz. E cassú, a spietánus, ’a jerin i 
partigjans... 

Barbare simpri la vuere, ma chel vémi lassát judá 

un ferít, chel vémi ferît me ma no copát, chel cop 
di aghe e il rest fint a rimandánus a cjase in plene 
vuere, ese o no ese umanitát? Cheste par me ’e je 
stade la biele storie. 


ALDO MORET 

La “bocje”” dai grans 
Palaz Beretta, contrade dal Domo. 


Pe famee ch’e a dat il non al palaz, bisu- 
gne menzioná Francesc Beretta, un studiát 
unmont preseát chenti e lentivie, che tal 
1753 al stampà a Vignesie ‘‘La Patria del 
Friuli descritta e illustrata””. Orepresint il 
cjasament al è séde de Segretarie straorde- 
narie pe ricostruzion. 


Ry? 


Contrade dal Domo (vie V. Veneto), Udin. 


























Dretis e stuartis 


Judànsi 

Il plevan vecju di Pofàvri al vivulava cencia sguas- 
sa ta chel magri paisut a redòs i crès dal Raut. E par 
daparàsi al tignèva siet o vot gjalinis par véi qualchi 
ouf. Ma mai ch’al si vés pensát da daj a chés bestiis 
ne un frución di polenta, ne ’na frégula di pan, ne 
un grignel di nuja. A li’ lassava passoná pal curtíf, 
ch’a si rangjássin a proiòdi. 

"Na di, Sivirina, ch'a steva par cunfin, "a j à dit 
al prédi: “Siòr plevan, a’ mi fàsin tant doul li’ só 
gjalinis. E ogni tant, co j dai a li’ més, j trài-là "na 
'zumiéla di sore par ch'a vèin alc da becotá!”” 

‘‘O brava; Sivirina - J dis lui - Vi soi tant agrát. 
A si a di judási. E jo, tant par fà sú-e-sú, co vingèit 
a confessávi no vi darái la pinitincia!”” 

x ж ж 
Lénghis 

Ché di pari Dante, no era la lenga ch’a masteava 
miéi, la Rene Fanacula. Co, par sancugnéi, a la do- 
prava, a si cjatava intrigada comi i puls ta la stopa. 

"Na di, ’zirant par Mania cu’ la buinciàda dai frus 
da vendi, 'a j à vosát a un militar: ‘‘Soldato, vuole 
comprar pirúci?”” Subit dopo a’ j si faj dongja un 
om sudát e scalmanát chi, a ché vous, al veva molát 

il svuangjá cun brama di pirus. Ma Rene, ’a j à dit: 
“Perdonáimi, paron. No ái pirùs, j ai siespis. Ma 
no sai cemont ch'a si clamin par talian!””. 

ж ж HF 


A son dinc’ e dinc’ 


AI si tigneva tant in bon, Gjgj da La Vira: ‘essi 
rivát a setanta e passa agn’ e véi incjamò duc’ i sio’ 
dinc’ in bocja. 

"Na di al toléva pal-cúl Gjldo, chi invéssi al veva 
cugnüt métiu duc’ pustis. “Cemont fàistu - a 'ja 
dit, cu "na bocjòna da ridi da "na guréla a l'altra - 
a masteá cun ché” caparòssulis ch’a ti sclotegnèin 
dentri li” mossèlis?”” ““Ce chi pòs fa jo cui gnó” dinc' 
- a ’j rispunt sticiát, Gjldo - tu no ti rivis a fá cul 
cjòs!””. 

Gjgj al jeva-sú vosant, cui gnervons dal col sot 
sfuarz: ““Cemont? Jo, cui gnós i früci còculis, i schissi 
nólis, i crügni sepòns di pièrciul... comi gràmulis di 
"na smuarsa!” “Pobèn - di rebot, Gjldo - Jo, cui 
gnós i pos gratámi encja la schena. Postu tu cui 
cjOs?””. 

Gjgj al à cugnüt voltá-via cu’ la lenga ju pal col. 


(furlan di Manià) ALDO TOMÉ 

Il fás 


Par me ’a jera magja 

par mé nona al jera lavór. 
Si sentava su la bancjuta 
‘a meteva la lana sul spic’ 
ch'al someava un floc. 


Mi contava las storias 
che sò mari a j contava 
e 'a stava a voltas 

tai siei pinsirs sierada. 


CLORINDA MENEAN TARUSSIO 





MAJ 


J. Linussio cu lis sós filandèris 
sec. AVIII (Tumiéz). 








V 


S. JOSEF ARTESAN (Fieste dal Lavór) 

S. Gjenio 

Ss. Filip e Jacun 

5. Moniche 

S. Gotart E 
S. Domeni Savio 

LA SENSE 


S. Vitór 

S. Erman 

S. Antonin 

S. Fabio 

V Ss. Achille e Nereu i» 
13 S S. Mafalde 

T 14 D PENTECOSTIS 


Qu e Sea 


| 
2 
3 
4 

AI C 


8 
9 
10 
11 
12 








15 L S. Nisie 

16 M S. Ubalt 

17 MS. Pascal 

18 J 5. Orlant 

19 V S. Ivo 

20 S S. Bernardin di Siene ©) 
T 21 D SS. TRINITAT 

22 L S. Rite 

23 M S. Flurinz 

24 M S. Marie Ausiliatrice 

25 ] S. Grivór pape 

26 V S. Filip Neri 

27 S S. Ustin di Canterbury 


e 


+ 28 D CORPUS DOMINI 





29 L 5. Massimin 
30 M Ss, Canzians di Aquilèe 
31 M Visitazion de Madone 

` Problem 


Scovazzis e scovazzis, l’omp al ’zem, 
pardut scovazzis, ch'al è plen il mar, 
e po ancjemò scovazzis di butà 

che по па? tantis nancje tal unfiär! 


E° an dit che in curt lis butarin tal cil, 
ma al reste chest problem: 
dula butino il mar? 


L.C. 











Misteris dal matrimoni 


Sintît ce che mi capite. 

Jo 'o ài cjolte une vedue quarantine cun tune fru- 
tate ben spatussade, che anzit gno pari ch’al è vedul 
e imò in gamba, s’inamore di jè e la spose. 

Cheste frutate alore 'e devente mé mari parceche 
"e je la femine di gno pari, e ’e je mé fie parceche 
'e je fie de mé cristiane. Al ven a stáj che jo 'o sarés 
pari di mé mari e fi di mé fie, ch'al é ’za un misteri... 

Ma il pari di mé mari al è gno nono e il fi di mé 
mari al é il nevót... 

In conclusion jo 'o soi nono e nevót di bessól. 

Misteris che capitin dome a vé un pari imó in gam- 
ba e a cjoli une vedue quarantine cun tune fie ben 
spatussade. 


(Strapaese 1949) D. VIRGILI 

Cjoc 


legri, impiát, becát, cincio, imberlít, 
pontát sot un'ale, sturnít, 
alterát, cjapàt (tal vin), gnognul, inzussít, 
zurul, in cimbani, in cimberli, 
bevüt, vreás, sborgnät, implombat, 
plen, disfat. 


[qualchi volte si disij «cjòc» ancje al «uit», ven a stáj 
a di chel imprest di riclam dai oseladórs - che lu 
clamin magari «vuit» opúr «uitul»: bisugne dome che 
cui che lu dopre nol sédi masse cjóc] 

Tassis e Miedis 


Jo o mi ricuardi ancjemö che l’an passät 
al fase une propueste gnove un sindacát; 
ché di cjoli-vie daurman il passepuart 
a ognun che cul fisco al jere in tuart. 
Cagnèris, ròbis di n je, cjOssis lizéris: 
mancul fadie a siará dutis lis Jrontièris. 

* ж ж 
Il gno vecjo miedi а? nol è par nje origjnál, 
1 è «sparàgn» pal servizi sanitari nazionál. 
Lui, par panze, stom i, intestin e vie discorint 
al ti ordene il vuèli a ogni categorie di... int. 
Di ce ch’o di podiit capi e dal miit ch'al insist, 
mi è vignüt un dubi serio: al è restát fassist. 


BRUNO NOBILE 

Sot il cos... 


Sot il cos a? van 

li? veciutis... 

Cul soreli ch’a li? stuars, 

си la neif ch'a li? muars... 
Ciaminant a? rivin planc planc 
ta la pica dal Timp: 

il cos a? s’implinis di vint... 
Li’ veciutis a’ dovèntin lizeris, 
e a’ töcin, cuma paveis, 

li’ puartis dal Siel... 


(furlan di Bagnarole) GIACOMO VIT 

' La ““bocje” dai grans 
* Palaz di Prampar. 


s Te fazzade, dal "600 in cà plui voltis ristau- 
rode, al è nomenát il senatór Antonin di 
Prámpar ch'al fò sindic di Udin. Tal 1750 

la proprietát `e vève ““una casa di tre sola- 

ri con altra casa contigua di un solaro con 
cortivi n. 2 ed orto”. 

Parsore dal mascaron cussì "zintilin, 'e je 4 
logáde une lapide in onór dal miedi Urban 
Diana (1493). A 


Zb? 





: plazze dal Domo, Udin. N 
' (0 








None Santine 
tal bosc dal Mantiche 


None Santine ’e jere rivade sul Roncat che il so- 
reli si viodevilu disore Susans, ven a stái quasi a 
mont. D’istät j plaseve parti di cjase sore sere par 
cjaminá tal fresc. Ma dutis lis stagjóns a’ jerin bui- 
nis: par lá a nolis, a foncs o a cjstinis. Uè ’e leve 
a urtizzons ch’a jerin la só passion e j slizerivin il 
sanc. 

Vignude ju pal troi dal Roncat, "e traviarsave il 
Cormór cun tune onde di aghe su la passarele di len 
e si meteve subit a cirîsi i urtizzons jenfri i prins no- 
glárs, prime di jentrà tal bosc. 

**Pócje robe chest an?” "e brundulave tra di sè; “е 
nancje rúsclis no si cjátin; ’e orés une ploáde”” ’e di- 
seve sgarfant tes menadis frescjs che il més di Maj 
al veve buridis. ““Anin a viodi tal bosc”” ’e 'zontave 
sclarinsi la vós come par spiegási e par scoltási miór. 
"E partive de bande dal Citon là ch'e usave bagnási 
la muse e lis canólis, fási une bevude di ché aghe ch'e 
nasseve tal clap e une polse nome par cjalási atór: 
cjasutis lontanis su di ché altre rive e po lis monz 
lá che so pari recuje al jere stát par agnoruns a cjaz- 
ze di gjài e di cjavrüi. 

"E tornave a partí cu la sporte quasi vuéide; ma, 
cjamine cjamine cjamine, saldo cui vöi partiare jenfri 
lis zòcjs di rói e cjestenárs, di urtizzons a ’ndi cjata- 
ve simpri mancul. Cumó po che tal bosc al jere cua- 
si scür, i sôi vôi di viele a’ cimiavin. Al jere miór 
scomenzä a tirási döngje la passarele di len dato che 
la rive dal Roncat ’e jere malandrete cun chel trol 
ch’al faseve mîl girevoltis par rivà sù insomp. J se- 
meave - anzit ’e jere sigure - di séi a mieze cueste 
de boscae e j pareve che lant in jù di ché bande, *e 
scugnive rivà sul Cormór, che di li, ’e leve drete a 
cjase. Invezit ché ’e jere un’altre mieze cueste che 
leve in jù viars misdi, venastai de bande ledróse. Di 
fat, ancje se tirave l’orele, la viéle no sintive il cori 
di nissune aghe. 


None Santine, strache e stufe di cjaminá, si sen- 
tave sun tun clap. Ormai al jere scúr e si sintivin 
cjampanis lontanis. Chés dal rosari? L’ore di gnot? 
E i pais? Ce país podevino séi? Coloret, Pagnà, Cu- 
dugnele? ‘‘Dal vér ch’o soi finide tant lontan!” `e 
pensave la viéle. Si cjalave intór e j pareve di cognossi 
ché stradele ch’a semeave une galarie e, in alt sore 
lis fueis, "e viodeve la lune. “La strade "e puartarà 
di cualchi bande” "e fevelave cunvinte; ‘‘’o cjataral 
une cjase! Dal vèr che ca no je une cjase!””. 


z . "ci O 79 
Invezit la stradele si strenzeve simpri plui; po € 
finive tun cison come une bressane salvadie e dopo 

si zoncjave tun sdrup di scugní torná indaür. “Та 
sojo finide?”” si brundulave intór. ‘‘Midr torná in- 
daúr, ché rivade a ché malandrete di passarele, *o 
soi subit a cjase’’. Ma cjamine cjamine cjamine, none 
Santine ’e jere scunide di fuarzis e tal bosc al jere 
tant scúr di no viodi nancje a meti i pis. Miór fer- 
mási, pensaj parsóre. E subit li ret la viéle ’e cjatave 
une zöncje zóndare cuintri un rival, un lüc cjalt e 
sigúr. 

Si jere apene sentade che in chel, une zuite j svo- 
lave parsore berlant: Ciciuiu! Ciciuiu! E la none *e 
cjapave une pore malandrete che j coreve tal sanc 
par dutis lis venis; e j faseve pensá di séi finide dongje 
un simitieri. Cumò j vignivin tal cjaf duc’ 1 muarz 
di cjase e lis stóriis di pore ch'e saveve sul bosc dal 
Mantiche. Lis stóriis ch'a veve contadis ai soi fruz 
par ch’a stessin boins: il gjavegras in vuaite ch’al 
brincave vie pe gnot i omps ch’a levin pal bosc; o 
la lune ch'al clamave dal folt: “Lune lune, ven 
abas”. Maladet il mistir, сито tal bosc di gnot e 
jere jé e di li no podeve scjampa. 

No podeve fà come i fîs e i nevóz che si platavin 
sot la plete e lì s'indurmidivin. E si visave ancje di 
altris stóriis di int ch'a vevin piardude la strade di 
cjase e ch’a jerin distinàz a là pal mont par dute la 
vite, senze plui podé tornà dóngje: piardúz par sim- 
pri tun continuo cjaminá. **S'o jes für vive di ca" 

‘e diseve tra sè, ““cemút farào a contále cheste sto- 
rie? Cjatarajo mai un che mi crodi?’’ A svariä la no- 
ne di chesc' pinsirs di pore e di muart, 'e rivave la 
vós dai rusignüi ch'a si clamavin des boschetis du- 
lintór. La lór vós sbalzarine si piardeve jemplant dutis 
lis lontananzis come une aghe ch'e monte su la ro- 
ste. Tal jenfri ’e sintive lontans i gris ch’a riavin il 
scúr de gnot. | 


Cul lâ dal timp la none si sintive intorsi l'odôr ra- 
matic dal zòndar. ‘‘Puzze di müsar'' si lagnave. Ma 
subit dopo j rivave la vôs dal bosc tun suspir lizêr 
ch al foropave lis cisis, ch'al nizzulave apene lis ver- 
menis tenaris de viarte e lis pontis dai lens plui altis. 
Po `e sintive rivä ne bugade fuarte di ajar ch'e sdra- 
massave la boscae plui folte come s’e cjapas un spac 
di pore. E plui in lá, sot lis cjarandis, sot lis fratis 
dai baraz, cumo al jere dut un sgripia di farcs, di 
riz e di gnéurs ch’a si cirivin te stagjon dai amórs. 


Cui varessial mai dite che il bosc al ves vude di gnot 
une vite cussi vivarose! None Santine, ingrumade tal 
jenfri dal zondar, no veve nie di frét e, cun ché stra- 
che ch’e veve intorsj, ’e diseve lis prejeris de sere: 
“Signòr benedet, judaimi’’. E s’inzussive a bugadis 
fin a cjapa siun - cui lu varessial mai dite - un siun 
dùr come une piére. 

A sveale a’ jerin lis cjampanis ch’e sintive dulin- 

tör. Cumò lis cjampanis j fasevin ligrie come il cil 
seren e plen di Odulis ch’a ’zornavin e il soreli ch’al 
nasseve de bande de Sclavanie. La none ’e jere imo 
disorientade e j semeave che il soreli al nassés de ban- 
de ledrose. Si cjalave intór sberlufide e contente. Il 
zondar mulisit di tiare rosse e morbit come un jet; 
un riul quasi sec di aghe; une murae basse e plene 
di jarbe frignacule; fin che une slargjure j mostrave 
lis montagnis e, cun chés, ’e rivave a orientàsi. "E 
brundulave riduzzant: ‘‘Se lis vés viodudis jarsere, 
chés sboradis!”” Cussì dopo une biele cjaminade - ma 
ben plui curte di ché di vie pe gnot - par trois ch’a 
jerin duc’ compagns, none Santine, lassát a man dre- 
te il cjascjel di Fontanebuine, si cjatave di front il 
Roncat e, lajù insomp, il Cormór ch’al leve pe só 
strade. Si jere fermade a cjalási ché valade grando- 
ne e verde sot il seren dal cíl, intant che il soreli j 
piturave la muse, ché sò musute di viéle sui otante 
cu la piel tirade e sutile come la sede. ’E cjalave lis 
monz che la vevin orientade, une alte, une basse, lis 
sös bielis monz a schirie, mai sigure dai lór nons, 
dopo tant che j veve dite so pari. Cumò il troi dal 
Roncat no j faseve pore ancje s'al semeave une ma- 
gne su la schene rimpinide de culine. E sore ché, il 
tor di Feletan, là ch'e jere la strade par lá a cjase. 
"E tornave tal so mont, none Santine, i cjamps, lis 
cJasis ch'e cognosseve a memorie: Munestét, Ven- 
das, la braide di Pelós, l’androne che la puartave su 

la plazze. E a chei che te strade ridint j disevin ch’e 
jere matutine, la viele ur rispuindeve: “АІ è a bui- 
nore, metemo, che si cjape l’àjar bon”. 


ALAN BRUSINI 


La buine dote la dá il pari, 
la buine femine il Signór. 


«Pagine Friulane» 1901, An XIII" 


97 





98 





Vueit 


Spirt a sbrendui, voe di nje, 
un grop tal cùr, un vivi neri. 
Lune? depresion? malincunie? 
Mieze vite par sclarî il misteri. 


Vueit! Il vueit dentrivie 

ch’al supe gjonde e ligrie. 
Sigur! Jemplálu par stà miór. 
Ma cun ce? Cun Te, Signór?... 


DIEGO CINELLO 





JUGN 
Sedonárs di len 
sec. XIX e XVIII (Socléf). 

Frisanc 


I competenz a’ pénsin che il non di chest paîs al 
vegni dal Todesc, che lu án cjatát, intalianát, in cjar- 
tis vieronis, dal 1293 e dal 1352. Ben, pardabon chest 
país al sa di liende nordiche; e pardabon - co un biel 
cjampanili ti á brincát il voli e tú tu sés jentrát tal 
país - ti pár di cjatáti tune azze ingredeade lá ch'al 
è difizzil intivá la glagn. Viuzzis sutilinis e cjasutis 
ch’a seméin no fatis-sù cui claps, ma tajadis-für cul 
curtis di qualchi mazzarót mataran. Di tant sutilis 
ch’a son, ti pàr che no si puedi nancje passá par chés 
viuzzis lì, e tu restis a viodi duc’ chei mürs, scjali- 
nùz, balconùz, puartutis, ricés e nicjs... No ésal co- 
me jéssi tune tele di ragn? E tú, sestu tú il ragn?... 
Su la strade plui largje ’e je qualchi ostarie, salacór 
’e je une locande, ch’a son là für uns quatri di lór. 
Sono mazzaròz chei là, che doi di lór е’ an une 
mazze?... 

Berlic, berlichite, berlichete, ti ven-sú di dí, cja- 
pant une ande magjche. E alore i mazzaròz a’ de- 
véntin turisc’. Si, chei là a’ son turisc’, ch'a son masse 
intimpàz e masse fermins; cun chés mazzis là no van 
dal sigúr a ’zujatulà pai boscs e a fáur dispietúz ai 
pez, ai fajárs, ai noglárs. Ma cjale inmò une volte 
indentri, tal ingredèi des viuzzis, e inglimuzziti an- 

cje tú come il país, che parentri dal glimúz si pò cja- 
ta cuissa ce, a voltis! Cjale li! Chel mûr a sbighet 
al à come doi ’zeis picjáz e dentri dai 'zeis a’ son 
doi vas, e für dai vas a’ cüchin dôs violis, e lis dôs 
violis biel grandis e’ an doi biei colórs, ch'a son 'za- 
lis e turchinis, e ’zintilis fresculinis, birichinis ma ci- 
dinis, soreglinis... i 

Se tú tu crodis *es violis, tu podarás insumiáti tan- 
che t’üs, ancje parceche, vint vüt stat a Frisanc, tu 
scugnis vé cjapàt un pòc dal mazzarot. 


L.C. 

Bissebove?/ bovadizze 


bissabove, boe, bove, 
scion, codebuje, codebave, codebue, 
bisson, uragan, 
sejón, stelmin, sbave, stormeon, 
straleche, stravint, 
trombe, sionére, corle, volteo; 
[se no si trate di un ajarón mostro 
ch’al ruvine e al s’cjavazze:] 
bovadizze, bujadizze, nembo, 
boadizze, buidizze, tórgule, turgul, 
turguliz, turbin, turbit, 
bovadice (boadice), 
sbruf di vint, tramontanade. 








Quadri d’istat 


Una fals straca, cun doi fròscs tal coni; 
un ristiel cul dient stuart 

poját sora la fals; 

una pramidóra goba 

ch’a strens nomi la soja fata a man, 
ben ingropada, pojada sul cagol 
ch’al nòul di prima boja. 

Ta l’ombrena dal cagól, la batadóra 
e al martiel, 

fréis, 

ch’i spieta da scialdási 

cu la fals diman banora, cul sodòu. 


Quadri d’istät. 


E par firma 
al fresc di un cop di aga. 


B pramidóra: imprest par puartá il fen. 
soja: cuarde intorteade a man par sustignî la ‘‘pramidéra’’. 
cagól: balzúl, 

Më mari 


Mé mari sul antil in spiete 
che jo no rivi. 

I glons dal tór te gnot: 
oris ch’a passin, 

lagrimis ch’a colin. 

No a plui vós mé mari 
par clamámi! 

No à plui vói par viodimi 
tal cúr... 

Distudade 

sot un linzül di tiare, 

e jo uarfin 

cence vós ne lús. 


ALVIERO NEGRO 

Il cjant di tant soreli 


Pinanche scais di veri 
e di cristal 

a’ bampin di lüs 

a mil 

rositis di cjamp 

ta l’istat... 


E un papavar ros 
daprúf i baràz de cise 
si gjolt il cjant 

di tant soreli. 


E.B. 


Gianni Borta: Fiori di campo. 

Lis feriis di Susans 


Trente, quarant'agn fa nol jere fazil fevelá di fe- 
riis. Prime perceche no ’nd’jere... dal moment che 
si guadagnave un franc fasinsilis раја. Dopo, par- 
ceche bêz a ’nd’ jere pòs come i lúcs dal turisim atre- 
zát. Al vignive a stàj che quasi duc a’ fasevin zor- 
nadis di ripós a cjase fasint qualchi lavorút... cussi 
tant par pará-vie il timp o a dá une man al amí che 
J coventave par fa la cjasute o tirá-sú quatri murs 
di stale. I... siórs... a’ lavin a Grau o a Lignan, in 
zornade, prufitant, tal imprin, dai camions dal GRA 
ch'a fasevin servizi di fieste e dopo cu lis corieris. 
A” tornávin rós come gjambars, ma contenz di vé 
fate le nadade tal mar. In chei timps *o levi a scuele 
e ’o muardevi le cjavezze seneós di fa alc, d'istát. 
No mi bastave l'impegn dal gjornalut di famée ch’al 
Jessive une volte par setemane e al contave i aveni- 
menz di cjase: le gjate 'e à fat... feminis in barufe... 
un cusin ch'al rive di Pordenón... 

A] jere póc ancje lá a nadá tal Cormór o te Ledre 
di Bertoli a Mulin Gnüf. 

Mi coventave alc di plui. 

Me mari, ch’e viodeve lontan, si nacuarzé che no 
podevi stà fer e par quietámi mi strissinave dar 
quanch’e lave tun cjampùt ch’o vevin dongje Udin. 
Là si cjatávin cun gno pari che, finidis lis feriis di... 

lavór, al rivave pes stroncjs menant a man la bici- 
clete. Al puartave simpri un scartossút di emui e pi- 
rùz. 'E jere fieste. Prime, però, tocjave lá den tal 
sore a cjapá-sú fasùi e fà i conz cu lis telis di ragns 
che ti rivavin te muse come sberlis. Ragns gruès co- 
me nolis... cu la crós blancje te schene. Ce póris! 
Ancje chés no jerin feriis par me. Si sa che tal cjamp 
si imparavin tantis robis: si viodevin i odulins a ba- 
lá sore la niade; si cognossevin i sborfs e i madracs; 
si cjapave-sú lis jarbis dal bon mangjá: pan e vin, 
pan e lat, sclopit... E po, si fasevin di chés... nada- 
dis, te jarbe alte dal prát che ti taponave, tant che 
l’aghe di Grau... 

Ma jo no vevi avonde ancjemò. 

Chel an po al faseve un cjalt dal diaul. In cjase 
no si podeve stà. Fùr si bulive. Tes oris di ponte... 
"e resitevin dome lis cianis. Come in Sicilie. Un sec 
di murî. Robis di no rivà a tirà flat. 

In chés cundizions *e àn cjapàt pît lis més primis 
feriis fúr cjase: a Susans di Maján. Gno pari al re- 
sta a cjase cun tune me sür parvie di ce che si diseve 
prime a proposit di feriis pajadis. Jo, cun me mari 
e che atre me súr tant pizzule di no rivà a lá in bici- 
clete, ’o vin cjapade le vecje fereade e sù par Pagnà... 
Colorét... fin a Majàn e dopo Susans. 

Mi pareve di jessi rivät tun átri mont. `O crodevi 
di jessi veramentri in vilegjature. Dentri di mé *o pen- 
savi di jessi un siòr. 'O stevin tune stanzute quatri 

par quatri (cesso di fùr...) di une cjase di contadins 
mitude tal bas, te strade ch’e puarte a Sandenél. Du- 
lintór dome campagne. Morárs e vert. Tant vert. Di 
sere si sintive il fresc a vignî-sù dal Tiliment come 
un invît a gjoldi. Si steve ben. La zornade ’e sco- 
menzave... di matine lant-sù in país a judá il muini 
a tirà lis cuardis des cjampanis e nizulàsi cun chés... 
Si lave indenant cul pescjà pessùz di nie tes pozzo- 
nis di aghe lassadis des bombis in timp di vuere. Do- 
po, se ’o jerin stàz bogns, par premi, me mari nus 
puartave a nada tal Tiliment. Le aghe ’e jere traspa- 
rente ma frede di no dî. *E coreve in primure tra i 
clas lant-vie a piturà ondis e mulignei simpri dife- 
renz. Là si nadave cuintri corint... lis mans a tocjá 
il font ei pis a bati l'aghe, si sbrissave vie come sae- 
tis cunvinz di nadá... 

Tornant a cjase si fermavisi a cuargnui cun dutis 
lis conseguenzis... A Susans 'o ài lassát il gno ricuart 
di frut e ancje Aldo un nestri migrant che, dopo agns 
di lavór in Gjermanie al è tornát par vivi in pas che 
quatri dis cu le só famée. 

’O stoi par siarà-sù chiste memorie cirint di meti- 
adun une morál... e fà capî che il mont al è gam- 
biát... ’E capite me fie, si e no nuf agns finiz, a di- 
mi che cui nonos ’e lara al mar e po’ in montagne 
e par polsá un cuindis dîs a Sante Crós. ’O resti co- 
me un... gnogno... cence flat. No rivi nancje a daj 
une cjalade che ché *e je bielzá sparide. 

'O pensi a chist articul e 'o sighi fuart: “Tu sês 
la mé morál””. 

E ché dal curidór, ridint...: “Che cosa hai 
detto...?”” 

“Nuje... пије... al và dut ben par Sante Crós...””. 


GIANNINO ANGELI 


Prime di maridassi, siett brazz e une lenghe, 
dopo maridadis, siett lenghis e un brazz. 


«Pagine Friulane» 1901, An XIII" 

; La “bocje” dai grans 
Y Palaz Billia-Concina. 


Y Prime che il füc al sdrumas, tal 1624, il prin 
) implant de costruzion speziärs e orèsins si 
dêrin il “turno” tes stanziis dal cjasament. 
Ma ancje plui indenant tal palaz, ch'al a 
salvát il puartál origjnäri, a’ forin in ati- 
vitát speziariis. La ghigne dal mascaron e 
fevele simpri cun grande fuarze. 





| Li *Q* 


ч vie Rialt, Udin. 





A x. 











Sclesis 


Quant ch’i sint a dîsi: ‘‘civilta del bere”” i’ pensi 
a la civiltàt dal dá da bévi! 

ж ж ж 
Mi soi insumiát che nó Furláns *o 1ёгїп rivás а 
metisi d’acordo su lis regulis par sbarufá... 


* ж + 


Al veve tant *'traficàt" che cumò al podeve 
permetisi il lusso di fa la persone oneste. 
* ж ж 
Pór chel om ch' al vent il soreli par comprá 
la ciandela. 
* ж ж 
Braura ’a é restá onorevui, no deventá Deputas. 


+ ж ж 


= A son in aument i reàs di distrazion! 
— La int 'a roba sora pensèir. 


(furlan di Rauscét) LEANDRO FORNASIER 


116 








LUJ 
Daimines, sec. XIX (Làuc) e stafèz, sec. XX (Paulár). 

Pensa! 


A lui doi tais di vin j fàsin mal 
e al prove se cun quatri al pò stà ben. 
“E l’aghe, galantomp?” 


Lui al amet che, si, al è ver, tal mont 
a’ son in tanc? a bévile: 

ma nissun pense che ta l’aghe tanc’ 
a” son muarz inneáz. 


J úl pensát pulît co si a di bevi! 


L.C. 











Zent dal me pais 
Beniamin 


Tal sorelut di vierta 
sintát ta la bancia sot il puartin 
ti pàlpis il recin di oru 
(regal di Cresima, sicut usu 
dai toi timps) 
ridussant content 
a vuardá cul to vuli 
aromai 
torgul 
i ciavai ch’a fan fadia 
a tira chel ciaròn di ledan. 
Il clamá da li’ feminis in ciasa 
il sighès dai canais 
il comandá dai òmis: 
il trugnä dal pursit 
il cocodá da li’ gialinis... 
Dut al ti fa compagnia 
Beniamin 
fin ora di not; 
ché not 
ch’i ti smicis 
pardila da la stropa. 
O. COLUSSI 

Flabe 


faule, favule, flame, 
sflocje, 
bale, bombe, buridòn, 
falope, fandònie, fanfaluche, fanferie, 
fiandrine (flandrine, flondrine), flandogne, 
sflandogne, flofigna, frotule, 
implant, 
lofio, slòfio, 
sòchigna, stòc, 
panciane (pancianade), pitintane, 
narda. 


[i müz e lis formis, justapont, di conta... 
fotis, cjacaris, storiis] 

Robis cul cotul 


Pecunia non olet 

Véso mai pensát come che i predis a’ clamin i béz 
tes predicjs? 

Se ju an chéi altris a’ vegnin clamáz ““miarde dal 
Diaul” (sterco del Demonio). Quan'che ju an lôr 


“providence di Diu”” (provvidenza di Dio). 
ж ж * 


Il p9resit 
Duc’ a’ san che Parigj al à valút ben une messe, 
ma по an mai pensât che Rome ’e costa a Costantin 


ancjmò mancul: un segno di Crós! 
ж * * 


Meräcui 

Dós cugnadis a’ vivevin in famée: une ’e veve qua- 
tri fruz e ché altre nissun. Par vie di cunfidencis, la 
cugnade cence fruz ’e vigni a savé che la cugnade 
dai fruz, prime des fiolancis, ’e lave simpri a Mado- 
ne di Mont a domandá la grazie. E cisiche ué e cisi- 
che doman, la cugnade dai fruz j cunfidá la recipe. 
Alore *e lé tal santuari. Si presentá tal confessiona- 
ri, si confessà seont l’usanze e podopo, cun vós tre- 
mule *e fasè la grande richieste: 

- Padre, ’o scugni otigní la grazie de Madone di 
vé un frut... 

E il viéli frarut cun rude scletece: ** J siguri jo, siore 
benedete, che la Madone no fás di chestis graziis. 
Al jere un padre culì par chel cont, ma cumo lu an 
trasferit.”” 

ж ж ж 
Imparzialitát 

Une di a Gjove j vigni une idée unevóre strane: 
ché di ritirási a vite privade. Al racuejé in-t-une va- 
lade duc’ i personagjos de só mitologje e al scomen- 
zá a cjacará: - No lassi eréz e no vignará fate 
alchidune graduatorie di merit. Par justizie "o divi- 
darai il gno ream in tantis parz auáls e, di chestis, 
an vignaràn distribuidis une a cjaf. - 

- Justissin, - si sinti a berghelá di une vós cupe di 
spilungje. "E jere l'Idra di Lerna. 

* ж ж 
La prime e Pultime tentazion di Crist 

Il regjst italo-merecan Scorsese al á scandalizáz 1 
cristians cul so film: L'ultime tentazion di Crist, 
amancul cussi al somée lejnt i gjornái. ma nissun si 
è scandalizát pal fat che ungrum di predis e di fedéi 
a’ savoltin il Vanzeli cun tante disinvolture che za- 
romai *e je deventade une pestefruce e ancje une re- 
gule costant. Eco il sbegaz; tal Vanzeli si lei:... ef 
benedictus fructus ventris tui... (Vanzeli seont Lu- 

che, Cjap. I, vv. 42-43). Chescju ardíz de fede a? tra- 
dùsin e partant a’ préin: ... e benedetto il frutto del 
seno tuo... Fin a prove contrarie i fruz a’ nássin te 
panze des feminis (ancje se cumò cun lis gnovis tec- 
nichis ju fasin concepî in provete, che ’e je in pe- 
raulis puaris une panze artificiál), ma Crist, che ] 
tignive a jessi un omp normal, nol podeve jessi nas- 
sút in forme anormal; ven a stai: si è nudrít te pan- 
ze di só mari e, dopo nassüt, al a tetát normalmentri 
come duc’. E alore, jo ’o pènsi, ch’al sarés di just 
scandalizäsi апсје pe ““prime tentazion’’ e no dome 


pe ‘‘ultime’’. 
* ж ж 


Razionalitát de pulitiche 

I àins de ultime uerate a’ viodèrin intrezzási e 
acjavalási ungrum di stranissimis declarazions di uere 
tra quasi duc’ i Stàz dal mont civîl: tra lis altris ché 
de Ongjarie cuintri i Stáz Unîz de Americhe dal Nort. 
La cjosse *e fasè riduzzá, e eco in qual mát un gjor- 
nál merecan al contà la sene. 

Il President Roosvelt al restá tra l’incocalît e il di- 
vertit e rigirant fra 1 déz des mans il document rimi- 
tút dal Ambassadór ongjarés, al domanda alfin cun 
fint imbaraz: - Ma ce ese cheste Ongjarie? -. Al che 
1? Ambassadór al rispuinde altritant smaraveät: - Un 
regno de Europe Central! -. - Un regno? E cui ésal 
il vuestri re? -. - Nö no vin un re - al replica pazient 

l'Ambassadòr che nol suspietave la cojonade - nó 
"o vin, un regjent -. - 'O capis - al disè Roosvelt - 
al sará un vuestri grant gjenerál -. - No: al è un ami- 
ralio - (al jere il famós Horthy). - Un amiralio? Vé- 
so duncje une flote? -. - No vin une flote: l’Ongjarie 
no á cuestis ni puarz di mar -. La finte smaravèe dal 
President ’e cresseve a dismisure. - E alore parcè vo- 
léso fà la uere ai Staz Uniz? -. - Parcé che *o sin ne- 
mis de Russie - al rispuinde 1? Ambassadòr tornant 
il diplomatic ch’al iere - 'O capis - al fasè Roosvelt 
- véso forsit des rivendicazions teritoriáls cun chel 
país? -. - Cun la Russie no, ma cun la Romanie -. 
- E alore parcé no faséso la uere ’e Romanie? -. - 
Parcè che cun la Romanie ’o sin aleáz - al rispuindè 
l’ Ambassador. 


TARCISIO MUK (Tarcisio Venuti) 

? La “bocje”” dai grans 
Palaz Antonini. 


Il proget di chest palazzon, come duc’ sa, 
al è dal Palladio, un grant architet dal "500 
e tanc’ lavórs, cun zontis e pituris, lu an 
continuamentri insiorät. Dal 1899 "e je la 
sede de Bancje d'Italie a Udin. 

Te löze che si viarz sul ’zardin sflandorós 
di plantis e statuis, ve’ chel mascaron ch’al 
pant il caratar e la grazie di un ritrat. 


*Q* 





vie Glemone, Udin. 


RA ne en Te Te 

Ogni di di plui 


Da spès mi cjape 

un tarmagnó di afièt 

e ti cjali Friül, 

a voltis cul cjalä di udite 
des pojanis di mont, 

o cul cei fis 

des masanetis de basse, 
o cui vói sberlufiz 

dai zus incjasáz 

tes glisiutis di taviele. 
Mi pas di gjonde 

tal scuvierzi 

ogni di di plui 

i tesaurs sapuliz, 

li’ bielezzis vivis 

di ogni to cjanton. 

Mi consoli tal stazá 
che di te, Friiil, 

mai 

no mi sazzii. 


ZUAN MARIE BASSO 





Predis 


Une di un plevan di un país che no si spie, al veve 
di lá tun ufizi di Udin par fá un document. Al veve 
une premure malandrete parceche dopo póc l’ufizi 
al varès siarát. 

AI passe pal Vial di Palme e al rive sul puint de 
fereade come une saéte, ma a un cert pont si cjate 
denant une machine ch’e lave planc planc. 

La sorpasse lant oltre la linie blancje continue, ma 
quanch” al rive su la rotonde di Vial Ongjarie, doi 
pulizzais in motociclete lu fermin. J domandin pa- 
tente e libret e j disin: ““Orpo reverendo no sajal che 
no si pò superà la linie blancje continue?’’. E il ple- 
van: ““Si che lu savevi, chel che no savevi al jere che 
culi ’o varès cjatát vualtris!””. 


REDENTO BELLO 

Ricuarz a slas... 


La petule 

Leint tal libri di Nuto Revelli “П mondo dei vin- 
ti” la descrizion dai vistîz di une volte, fate par bocje 
di une vecjute piemontese, là che si fevele dal tum- 
barél dai fruz, venastáj dai bregons “che si apriva- 
no sul sedere" mi soi visát di un ritai di conte ch’a 
mi faseve gno nono Vigj. Ancje ta chest cás si feve- 
lave di ‘‘Siör Catadán... cun tune pètule denant e 
une daür...’’, indulá che ‘‘pètule’’ "e veve il signifi- 
cat - no cjapát in cunsiderazion dal Pirona - di tele 
pleade e zontade a ús di pistagne, ma tai bregons. 
AI è dibot dut chel ch’o sai de conte di “Done Mi- 
nidoe e Sar Catadán””! 

Vótu pe memorie che cul timp s'infume, vótu pe 
storie che alore no m'interessave tant, il fat al è che 
mi é restade di plui la sugjestion dai nons, dai pre- 
nons e des braghessis cu lis pétulis (particulárs ch'a 
mi faserin lá cu la fantasie a timps lontanons) che 
no di altris sbrendui di conte, ch'e fevelave dai doi 
scjampáz cu la puarte di cjase adués..., che si erin 
rimpinäz su tun arbul e che di lassù si *'servivin"' 
petanle sui briganz... 

Cumo, a distanze di plui di miez secul, mi inte- 
ressares cognossi ché conte popolár e chel mát di 
vistîsi. 

Cuissá se qualchidun, leint chest slambri di con- 
te, al podes judämi a mendále! 


ж ж ж 


sa 


...Dove P ““ai”” suona 


S’o lin daür il grant poete Dante, l'Italie 'e sarès 
il “dolce Paese dove il ““si”” suona”. Stant che an- 
cje culi di nó si dis “si” (parfin masse voltis: a duc'!), 
il Friùl al sarès Italie, secont une semplicistiche tesi 
“glotologjche””. 

Ma se invezzit si podès dimostra che cheste afer- 
mazion une volte no ere doprade dal popul, indulà 
laréssie a finile cheste teorie? Paraltri lassin che si 
spitichin i glotolics! 

Di sigúr 'o sai chest: tal gno país, ch’al è l’um- 
brizzon dal Friül (no lu dis par svantálu, ma parce- 
che alè veramentri tal centri gjeometric dal semi- 
cercli des montagnis atòr-atòr) e cundutachel für des 
grandis stradis di comunicazion, la rispueste afer- 
mative ch’o sintivi ’e jere ‘‘ai’’. 

Cun mé grande soprese, quant ch'o eri a fà scue- 
le a Claut in Valceline, ’o sintivi ancje lassù - ta chel 
furlan tant diferent dal gno - la stesse afermazion, 

ripetude in forme esclusive. E chel país al e un sít 
conservatîf: al e stàt fùr di man fin ché altre di! 

"O domandi a che che an buine orele tal scoltá 
il vieri müt di fevelá de int: ancje in altris país si do- 
pravial P ““ai””? 

Quant ch’o soi vignút a sta a Udin - massime tal 
inprin - ’o provavi (e 'o provi orepresint) une gran- 
de nostalgje pai miei pais de anime (chei che mi an 
dade tante serenitat). E ae mé femine che mi tonto- 
nave parceche ju ricuardavi di spes, j pandevi il gno 
vajum, ancje cun ché di butá il dut in ridi, disint: 
““Baracét (e Claut), dolce paese dove |’ “‘ai’’ suona!””. 


жж ck 


Un cjavedál... in glesie 

Fasint la descrizion dal fogolár furlan tune pagj- 
ne de “Agenda friulana’’ par 1°84, *o intitulavi ché 
schedute: “Il fogolár: luogo sacro” e po *o riassu- 
mevi cheste imagjne scrivint: ‘‘Proprio così: il fo- 
colare era l’altare, il caratteristico vano era il pre- 
sbiterio, la cucina era l’aula della ‘chiesa domesti- 
ca’ ’’. E in efiez baste pensá a la funzion ch'e veve 
la “cjase”” (che cun ché peraule s'intindeve in mút 
significatif il cir de abitazion nostrane), par vé une 
conferme: li non si preparave nome la mangjative, 


134 





ma si riunive la famée par pacjá, par lavorá, par pas- 
sa lore e par prea... 

Une sorte di cuintriprove di ‘‘sacralizazion’’ dal 
simbul de Furlanie, l’ài vude za qualchi més indaür 
visitant une gnove glesie di Udin, ché di S. Quirin 
in Borc Glemone. Eben, ta ché biele aule ch'e a l'a- 
spiet di un ombrenon quasit par dà l’impression di 
tignî a ripàr dute la comunitàt parochiál, al compár 
- denant dal altàr dal Santissin - un cjavedál tradi- 
zionál, insuazát di plantis decorativis. 

Jo no sai il precîs motíf di ché presinze. A mi mi 
son vignudis-sú dós cunsiderazions. La prime: la Gle- 
sie Catoliche "e à tant a cür la salvazion de unitát 
familiár e par cheste reson il cjavedál - simbul de fa- 
mée furlane - al è stat metút ‘‘sot dal voli’’ dal Si- 
gnór. La seconde: il Friúl di ué, moderno (rapresentát 
dal gnüf stil de glesie), tant diferent di chel di une 
volte, nol pò paraltri rinunziá ai siei valórs tradizio- 
nái se nol ùl piardi la só inficje. 

Di” ueli ch’e sedi cussi! 


LUZIO di CJANDIT 

Recipe pai viärs 


Si fasin deventá ros tal fúc tre clauz di fiár e, metúz tun 
plat, si strucje parsore uéli comun e cun chel si onzin 
i timplis, i pols e la bocje dal cuel dal malát. 


* * * 

AVOST 


Comude di len par fruz 
sec. XIX (Tumiéz). 

Navarons 


I paisúz plui pizzui de bande diestre dal Tiliment 
e’ án un ájar suturno, straenós, inmagát. E al è par 
chel ch’al è biel là a scuviarziju, che duc’ e an qual- 
chi alc ch’al ti cjape il voli e il spirt. E’ án ancje, 
ognidun, une lór lenghe - e ancje ché tu ás di scu- 
viarzile - e al pár che, invezzit di jéssi nassude cuis- 
sá quant de int ch’e veve di fevelási, ’e nassi dal 
cidinòr, gnove resinte, dome in chel moment che tù 
tu la sintis. E vadi che lis sós peraulis no son par duc’, 
vadi che dome tù tu lis capissis plui o mancul, mai 
propit dal dut. 

Cumö tu sês in Còlvare. Jessüt di une galarie, tu 
viodis a colp un altri mont, che vué, lá, tes clevis e 
tes cretis, dut al è tra il grisùt e il celestin. 

Frisanc e Pofavri a’ son plui magjcs di Navarons, 
par une cumbinazion dal destin poját plui imban- 
de, come s’al vés volút gjavási di ogni strade. Ma 
se ogni país al a alc di particular, a chest j a tocját 
alc di straordenari. J è tocjàt di madressi intant dai 
secui la vós di chei cidinórs e di chés lús. E tú tu viodis 
“Tusigni” patidi' di soréli’’ che “a? revóchin memo- 
ri’ lampidi' di vierta”. Ma li ret tu ás di rivá a save 
che ‘‘làmpidi’ ” al ûl di crotis, secjs... Tu intivis, 
alore, la storie lungje e crude di une int, e, biel inti- 

vanle, tu ti sintis párie parint e forest. Ma no ésal 
cussì par duc’ i Furlans?... Ma lì, ancje lis lusignis, 
a’ son di piere, e la piere grise ch’e stralús ’e je dure. 

Epùr, a Navarons, lá ch’e je nassude, nudride di 
un cidinör di secui, ché vos - par cjantä salacór do- 
me cumó e po mai plui -, tu ás cjatade int e ti è capi- 
tàt di discori di cúr, come se ancje tú tu fossis nassút 
ali. Alore, ti a semeát natural che il cjampanili, al- 
tut, al vébi la cupulute grazeóse, cun sis pinaculùz 
e la crós cu la bandierute. Ali tú tu ás cjatát uns qua- 
tri di lór, e un frutinút párie, e tu ás cognossude l’u- 
manetát di dute la tó int, di duc’ i secui. Atór dal 
cjampanili, altút, lis lusignis di piere a’ slusicavin sim- 
pri ta chel mont grisút e celestin, ma no jerin plui 
patidis, parvie di chel discori e di chel frutinùt, ch’al 
'zujave cun tun so cjaruzzüt e ch’al veve un cjam- 
panili cu la bandierute. 


L.C. 

Pignarúl 


fuc, fics da l'Epifanie, fogarón, 
fogarizze, fugarizze, 
pignarili, pagnarili, pagnarül, pajarül, 
pajarili, pajatili, 
medili, midili, 
burielón, boreón, 
mieli, séimo, pan e vin, pagnaroi, 
falò, fofolò, fale, fogule, 
pifanie, avent. 


“Pan e vin, pan e vin! / 
la grazie di Dio e” gjoldarin””; 
(vilote popolár) 

Chest al e il gno cíl 


Chest al è il gno cil, 

Signor: 

un turchin cence maglis 
resint di soreli. | 
Jo o béf il cil di setembar 
ch'al à un savór di pomis 
che si disfe in bocje. 

Che nol vegni mai gnot 
Signór! 

Ancje jo ’o ores disfámi lassú 
tal cíl cence maglis: 

disfami te lüs 

e muri, cussi. 

No sta no, Signor, jemplámi 
la bocje di tiare. 


A. NEGRO 








Fruz 


I fruz, si sa, a’ son duc’ siórs di imaginative, ma 
Perin a’nd’a di vendi. J baste une croste di polente 
par viodi un diaulin o un cjavalut ch’al galope, un 
nùl par viodi un àgnul o un reoplano, une pozze di 
aghe par viodi il már e salacór cui pès e lis barcju- 
tis. Une dì s6 mari, entrade intal tinel, lu cjate sin- 
tàt, cui braz incrosáz su la taule e il cjàf pognét co- 
me ch'al durmis. - Mancomäl - "e pense - Chal sta 
fér un moment chel taramot, al à di ventin une plom- 
be! Ma, passat un pòc di timp, j ven tal pinsîr ch al 
vébi póc ben e alore planchin lu sacodée: - Beputi, 
astu mál? Lui nol rispuint. Po ancjemò: - Ninin, ti 
fasie mal la panzute? Alore il frut al alze il cjäf e 
rabiós j dis: - No sta disturbami ch’o soi al cine a 
viodi “Tarzan nella foresta”. 


* koc 


Marchet, quatri agn, une vore sveát, simpri atent 
a ce ch'al sucét intór di lui e, come duc' i fruz, puartát 
a simiotá i granc”. Al sune il telefono e lui pront al 
lasse il züc par córi a rispuindi. Al dis qualchi pe- 
raule e po al met-jú di colp. La mari 'e cór ancje 
je e rabiade j domande: ““Ma parcé no mi astu spie- 
tàt? Cui jerial?” E lui cun tun fa di paron di cjase: 
“Nuje, пије, al jere par me, un di Rome”. 

I fruz: cjandór e furbetát. Vigjut, dis agn póc plui, 
no si sa se propit par amór oben par interes, al á fat 
il sfuarz di scrivi une letare ae none par contáj tan- 
tis robis. Prin di dut par informäle sul stat di salüt 
so e de famèe: “‘tutti bene”. Podopo sul andament 
de scuele: ““tutto bene’’. Tutto bene, anzi benissi- 
mo, quanche al fevele de cresime ch'al à ricevüt in- 
sieme cun tanc' regái che lu àn fat feliz. Rivuart ai 
regái; machinutis, pénis, orloi... al specifiche la mar- 
che in tun lunc e precis elenco, se par cás la none 
'e pensás di zontá ancjemo alc riscjant di fà un dopli. 

Di colp un pinsir afetuós: “Mi dispiace che hai 
tanti dolori, se fossi a Udine ti farei le fregagioni””. 

Nol à podüt fà di mancul di conta ch'al lara a viodi 
la sfilade dai alpins e che ancje lui, cu la plume sul 
cjapiel, al marcjara daür аі lôr cjantant ‘‘dalle città 
e dai villaggi i baldi alpini sono partiti” - Ma tu non- 
na non puoi farlo... la vise se par cás j vignis la voe 
di metisi in code cui soldáz, magari senze la plume! 

A la fin al mande tantis bussadis a duc'. AI siare 
la letare 'te buste, al dis ae mame di scrivi la dire- 
zion e po lui al complete. Tun cjanton al scrif in piz- 
zul: ‘*Postino ti prego fai presto”. 


LUCIA SCOZIERO 

Pineladis 


Avril al si scartoce 

tun vert ch’al sà di scrèe; 
tal àjar clip al lampe 

il ros d'une pavee. 

Un splàz di margaritis 
come une nevedde 

al lüs sot il soreli 

lunc vie de ferade. 

I dîs a’ s’incorònin 

di cjanz di ucéi, di griis, 
tra un zúc di lús e ombris, 
e un piula di niis. 

Tal ort, la primevère 

e tone di colórs 

e jo, pàcju ’o respiri... 
l'ànime dai flórs. 


MARIO ARGANTE 

La “bocje” dai grans 
Palaz Antonini, 


“Le stanze di sopra sono in solaro, e tan- 
« to maggiori di quelle di sotto... sopra que- 
Y ste vi sono altre stanze le quali possono 
servire per granaro”” (A. Palladio, 1570). 
Ve” alore simpri te lòze chel átri mascaron, 
plui popolár, par siervî i granárs dai An- 
tonins. 

Al par che la Bancje, in chesc’ 90 ains, no 
vebi metút sul cjast prodòz pal mulin. 

vie Glemone, Udin. 

Sul autobus 


Di un par di agn in ca, di quant ch’o soi vignüt 
a stà in perifarie, mi tocje cjapà l’autobus par là a 
vore, massime cul brut timp, che nol è il cás di mo- 
visi in biciclete come ch’al fás simpri Lelo. 

Tal inprin no podevi jòdimi ta chel tramai: stà in 
spiete a dilunc tant di paré ch’a sedin gambiaz 1 ora- 
ris, sburtà par jentrá, strenzisi par fa passa altris tal 
curidór, pocá cun ché di vé un póc di spazi intorsi. 
Ma cumò, Manlio, ’o soi deventàt plui espert e ’o 
cjapi chel scugnì cun plui filusufie, anzit "o procuri 
parfin di divertími. E sul autobus tu cjatis un grant 
campionari. Di ce sielzi: i efiez a? son simpri com- 
pagns, ma musis e situazions a’ gambiin simpri! 


Par esempli, quant che si cjàtin doi o tre fantaz- 
zus des scuelis superioris cu lis lór borsonis (che du- 
tis e’ an la scrite di une buteghe di articui sportifs!), 
a’ vuelin dási un cu l’altri l’impréssion di vé assistît 
a un alc di straordenari. E alore a’ cirin spazi par 
fa sene: gjambis a larc, sentáz su miez sedil, e li a 
smenási, a slargjä braz, a scjassa il cjaf, compagnant 
chei az cun uacadis ch'e an imparát di fruz sui sfueis 
a strichis. 

Di no fidási a stà dongje, parceche - ben ch’a ti 
vadi - tu cjapis une comedonade tal stomi o une pi- 
dade tes gjambis. 


E no vál la pene - par no restá petáz - nancje ten- 
tá di cjapá un puest s'a son i studenz des mediis, che 
chei - tra ch’a son pizzuluz, svelz e furnîz di un ruc- 
sac complen di libris - o a? ti passin denant schivan- 
ti o ti ribaltin par brincá la sente lassade libare. Ma 
chéi no lu fásin cun tristerie, cu l'intenzion di no per- 
méti a un anzian di sentási: dome cun ché di fájale 
al lór amís e vonde! 


Chés che propit no j tégnin a sentási, a’ son lis 
fantatis. Lór е’ an miór stà in pins, anzit a pendo- 
lon des traviarsinis dal sofit, no tant par séi plui si- 
guris di rézisi ben (ch’a podaressin anche tignísi 
fermis tai pidignúi verticái), ma par meti in eviden- 
ze la linie des lór formis. 

E anzit cheste puligane la tegnin di voli ancje ciartis 
siorutis, quant che d’estät a’ scugnin sei cui braz nûz. 
No si pár bon alore fà comparî la carateristiche na- 
turál des lesinis, e cussi vie ché e ta chel puest sbor- 
fà un nasebon! 

I fantaz, al contrari, a? vuelin fasi viodi cun ché 
carateristiche, massime sul pet, che anzit lór a? rité- 
gnin ch’al sedi pratic e salutàr no meti sot d’estàt 

une mae di bombasine, ma nome une cjamesute, di- 
sbatonade fin a miez e fúr dai bregons. 

Bisugne pùr dá l’impression di séi de stesse paste 
di Rambo (no feveli dal biblic Sansòn che par lòr 
al è un Carneade). 


A di la veretàt, nancje i omps in etát, i omps ma- 
dirs j tégnin a sentási: nol è nancje il cas, stant che 
par discùti di robis impuartantis come dai balonîrs 
e dai pulitics, si scugne stà in pins, come par fà un 
discors in plazze! Culi ret ’o scugni dî che ancje i 
umign furlans е” an imparade ben l'art di discòri: 
co si à di dí robis di pés, si à di fermási di colp (se 
si cjamine), cjalá fis tes balis dai vói il copari, cjal- 
cjà la vós su qualchi peraule, e soredut smená ben 
e a dilunc mans e braz. 

'E jere ore - dopo doimil agn - che |’ 
'e rivàs in Friül! 


té 


ars oratoria” 


Al suzzét cussi che i omps (’zovins o mancul) a’ 
procúrin di jemplá l’autoscjatule cun uacadis o cun 
predicjs e lis feminis cun bugadis di nasebon, cun 
esclamazions di maravèe tal contäsi fra di lór lis ro- 
bis e cun svintuladis. No, cun cheste ultime peraule 
no intint nome la bueresine produsude - co al è scja- 
fojaz - des feminis sui sessant’agn cun chés bielis svin- 
tulis dutis decoradis compradis o a Vignesie o a 

Florenze e Parigj, ma *o intint l’ajarin provocát 
(d’unviär) des cotulis o dai bolerins o dai capoz cui 
smenamenz des lór paronis. 

A chest pont al sarés il cás di ripuartá lis esclama- 
zions des feminis, massime di quant ch’a fevelin de 
capacitát dal lór primari o dal lór spezialist: che no- 
me lui al á individuade la cause dal mal, che nome 
lui al è lat dret cu la só cure, che nissun altri la veve 
intivade. 

Ma la storie ’e deventarés masse lungje. E a mi 
m'impuarte nome di spiegati, Manlio, parceche no 
soi plui tant riuardeös tal lassá il puest - s’o rivi a 
brincálu - nancje quant ch’o viót une siore anziane 
o un omp intimpát. 

Robe di restá malapajáz a fálu. Chest unviár mi 
sol intopát a séi dongje di une siore sui setante, che 
la viodevi sbatecolá mo ca mo lá cu lis frenadis a 
stos. 'O ai crodüt just di lassaj il puest, ma je - in- 
vezzit di vémi agrät - si è un tic sustade disinmi: “No, 
no! No go mica voja de rovinar la pelliccia, mi!’’. 

Cape, mo, Luzio! E piès mi è capitát cun chel siór 
vieli, cu la coce spelade, ma - a dí la veretát - dret 
come un pichet. Mi è parüt bon di parferij la mé sen- 
te. E chel, dut umbrit: “Ma crodial ch'o sedi caram- 
pan o indedeát? Mi sint ancjemò in cás di balá, sajal, 
ancje in bus! Ch’al stedi sentát lui ch’al è dut taba- 
rossat””! 

Cussi, Manlio, ’o ai cjapade l'usance di stà sen- 
tat (almancul ch’o no viodi une femine cun tun fru- 
tin in braz o un pidimentát) e a passa il timp butant 
il voli mo ca mo là e scoltant, cun ché magari di cja- 
là für de balconete o di interessàmi nome dai miei 
afárs. 

E ’o ài cjapát il gust di divertimi. ‘‘Avanti, signo- 
ri, c'è posto - 'o dis fra di me cul controlòr - ancje 
par assisti a altris senutis!””. 


L. di CJANDIT 

Setembar 





SETEMBAR 
Bronzin dal 1748 
(Dimpez). 

Sume de storie 


A’ disin lór ch’a san: 
“Noaltris ch'o sin muarz, 
vualtris ch’o sés vifs, 

ce sino, in duc’? 


N6, muarz, ’o sin la storie di batais, 
di vueris, glöriis e medàis, discors...: 
vualtris no sés nuje, 

che no sés muarz. 


Total: ’o sin metät.’’ 


L.C. 











Displasés 


A Marie la Fumule j jere muarte la vacjute. 

Bessole, no pension, no sussidis, no jutori di nis- 
sun e di nissune bande, par Marie ché vacjute ’e je- 
re l’uniche risorse par podé tirále indenant e cul timp 
a lá, si jere tant afezionade ae Flore di cunsiderále 
squasit come une di cjase. 

Savüt dal fat, duc’ chei dal borc a’ lérin a cjatäle 
par condolési cun jé, par domandáj come ch’e jere 
sucedude, e che cussi e che culá e vie indenant. Une 
di al rivà ancje il Vicjari che, savüt de situazion, al 
voleve puartáj une peraule di confuart. ““Orpo Ma- 
rie", dissal, “mi displás une vorone di ce che us è 
capitát, ma a chest mont j úl coragjo par sopuartá 
lis provis che la vite nus parferis ogni di’’. 

Marie, un póc ingropade e un póc ancje lusinga- 
de par vé vit ché visite cussì impuartante, no save- 
ve ce dî: ’e viarzeve e po *e siarave la bocje ma no 
j vignive für nuje. 

Tal ultin, vaint, "e cjatà il flat par rispuindi: ““Gra- 
zie Siór Vicjari pal coragjo ch’al úl dámi, ma ce si 
ajal di fa, co il Signór al а volüt vêle cun se...!’’. 


R. BELLO 

Orcul 


[al è un spirtàt presint in dutis lis flabis e lis liendis 
dal Friùl, cun tune schirie di nons, seont lis parenzis:] 


braul, tucul, 
grandinili, gan, gjani, 

(salvan, om salvadi, om salvadi di bosc, 
pagan), mazzarót, mazzarül, mazzariül, 
pamarindo, marùf, guriùt, 
cjalcjut, vencul, 
pesarin, pesarál, 
sbilfón, belandant, benandant. 


[chel trist pardabon `l è l’orcolat]. 

Lis ‘‘pipinatis’’ di Marsure 


A Marsure di Sore tun splaz denant de cja- 
se paronál dai Zanardi-Landi, par agno- 
! runs fruz e frutis a’ jan zujat ator di dós 
ç statuis boconònis: lis ‘‘pipinatis”. 
9 Nol covente zontá cui sa ce, co si viodilis. 
‘ Ve’ cumò la ‘‘Gjenie”, une siorute che dal 
sigur ed frontät di pês ogni situazion. 


*6* 





Marsure di Sore (Paulét). 

Quadri d'atom 


Un calou, déis calòus, sient calous, 

[mil calòus; 
un pitór, déis pitórs, sient pitórs, mil pitórs, 
par cambia For di Sóra dì par dì. 

Blanc di rainas da las Sitas, 
'zál di laris, 

ros di sirizára, 

vert di pés ch'al ten айг, 
maròn di vèspal... 

moru no! 

Na ì puost par lui. 


Quadri d’atom. 


E par firma 
la prima fuoja rossa. 


И calòu: colór. 
raina: umit di fumate. 
Sitas: non di lúc. 
vespal: fajár. 


164 











Ponz di viste 


Un omp al voleve vigní a stabilísi in Italie. 

— No staiso ben te vuestre patrie? - j domande 
il so consul. 

— No mi lamenti - j rispuint l’omp. 

— Il lavór us plasial? 

— No mi lamenti. 

— I béz ch’o tirais sono avonde? 

— No mi lamenti. 

— E alore parcé oléso lá in Italie? - j torne a do- 
mandá il consul. 

— Parceche là 'o pues lamentámi! 

x ж ж 


Un mestri, a Lignan, al stave fevelant di chei ucei 
ch'a migrin. 

— Quant ch’al scomenze a fa frét tal Nort Euro- 
pe - al diseve il mestri - qualchi nestri amí al ven ca 
par scjaldasi. Cui sono chesc’ amis che nó ’o sin tant 
contenz di viódiu a riva? 

Giovanin, fi di un albergatór, ch’al veve sintút do- 
me lis ultimis peraulis, al salte sú e al dís: 

— I todesc, i franzés, i svedés, 1 turisc’ insumis! 


S. VISENTIN 


165 





Lis sentenziis 
dal von sul sparagn 


— Mangje il pan di îr, massepassút! e ten cont chel 
di ué par doman. 


— Ce grant sparagn quant che si mangje daúr la sét 
e si béf daùr la fan che si a! 


— Puarte rispiet a la bocje dome quant ch’e dismet 
di comandati. 


— Ten cont dal flat par soflá su lis t6s quatri 
cjandelis. 


— Il non plui sbaliát al è chel dai “‘impresc’ °’: no 
stà imprestàju mai a di nissun. Se t’ai tórnin, t’al 
tornin mal dopráz. 


— Va vie discolz e ten cont des scarpis par quant 
che tu svolis, 


— Dome i Res a’ màngjn un sardelon a la volte. E 
tú, cui crodistu di sei che tu fasis come 1 Res... cul 
fasüi? 

— ’O viót a slontanási il timp che l'asèt al sédi plui 
preseát dal vueli. 

— Impare des fricis, ch’a son buinis di cuinzá ancje 
dopo vé "za cuinzát! 


— Ce puartaiso a cjase duc’ chei rodui di ““scotes””! 
Par cjossolási il coso? Pur di no sparagná, vuedi, 
no si puarte plui rispiet nancje a la cjarte, che une 
volte si dopravile dome par scrivi. 


— Ancje la crodie dal ardiel ’e va tignude cont par 
onzi il seón. 


— Dut un lusso, ué! Ancje il ledan al viaze cul motór. 


— O resti de Glesie jo! che á gjavát chel tic di spa- 
ragn che si veve cul dizun. 


— Se al barbîr j puzze il flat, no covente ch’al cam- 
bii mistîr: baste ch’al sbassi il presit. 


— A savé fá, ancje miez limon strizzát al torne bon. 


— Ben, la ““lavatrice” sì, parceche... mi sparagne 
la femine. Ma instes ’e varés di costà mancul. 


ALBERTO PICOTTI 

In tun curtîl di sium 


Zeis di ue plens 
si disvuèdin 

a colp 

tai brantiei di len. 


Sere 
fresculine di setembar 
in tun curtíl di sium! 


Duc’ i raps s’innèin 
tun most 
di biei pinsirs... 


E.B. 


Guido Tavagnacco: Vendemmia. 

Balada straca pai coscrìs del ’23 


Coscris del ’23 

‘stu an ch’al passa 

al dis a chei che al timp a’ erin in fassa 
che a nd an 65!, passa e no passa! 

Al dis che chei cun me 

che a’ bàtin cassa 

e a” tirin la pension, o tanta o puocia, 
che a па” an 65!, tócia e no töcia!... 
Al é un martiel, coscris 

che a nol se cueta: 

al bat al timp ch? al va... e (se a va dreta) 
al bat sul grop 

e al dis - par dila scleta - 

che sen picias tun claut, a fil de pleta... 
(E bon par chei che al clàut 

- ma a” se induvina - 

a’ lu an de assal o fiar: 

no de puina!). 

Po” al dis che chei doi tre 

de “Рипа bocia’’ 

ch’a mangin - desfassàs - e magra e grassa 
an da calmási un puoc, no fa bisbòcia, 
che a nd an 65! pa la madöcia!... 

Cun chei doi tre, sigur, ven da ciatási 
par dî che al ’23 co `l se disbròcia 

al resta fermu, in pié: 

come ’na rocia. 

Se ciatarèn cussì (se al tócia al tócia!) 
cul claut in man a strenzi la ferassa... 
Se ciatarèn par dî: PRESENTE! in plassa, 
ma po’ par zi cun dus 

zu, a la BASSA! 

O su, in culina, 

ориг “tra le alte cime", 

la che a gusta la “gloria?” de “na rassa 
nol val pensá a la “Classe?” né al ““regime”” 
né al’ “onda di valor”... 

se l’aga ’a é bassa! 

Jo dis par dus: fasenla a la “Pakassa””: 
ciatansi mai par dî che l’aria ’a é fina... 
opura che la ploia ’a ven zu glassa; 
ciatansi par di: sì, se 'a se cumbina 

"sta uolta - bes in man - 

no a se strapassa! 

E a chei doi tre coscris 

de “buna böcia’’ 

ch’a tègnin al claut in man 

- “ciapòn” o ‘‘cuòcia’’ - 

dirên che un bon furlan a nol “starlócia””: 
ma al mangia, al béif, al cianta 

e... al töcia, al tòcia!... 

Po” sigarén par dus: “VIVA la CLASSE!”.. 

“CLASSE de ASSAL”... de “FIAR”... 
“CLASSE REGINA!””... 

sensa pensá a chei tre 

- ma a’ se induvina - 

che a son picias tun clàut 

fat de puina!.... 


(furlan di Cordenons) R. APPI 

UTUBAR 
Turcli di len cun tabio 
sec. XVIII (Trep di Cjargne). 

Pofavri 


... € lant indenant par cheste strade cidinone, an- 
cjemó inmagát ch'o ái stát modant a Frisanc, ve’ lá 
Pofavri, venastáj il prát dal fari deventát país! Po- 
jat la, altùt, il país al si presente in biele lûs, cun tu- 
ne parénzie di ligrie malsigure, che di chestis bandis 
ce ch’al ti cjape di plui al è il cidinór. 

Cuissá mai cui ch’al jere chel fari, paron dal biel 
prat ch’al è vignùt-sù chest paîs! In chei timps lon- 
tanons che il país nol jere ancjemò, dal sigúr *e jere 
almancul la fàrie, e alore a’ jerin ancje i colps dal 
martiel sul incuin ch'a revocavin dulintór sui ma- 
segns, su lis cretis, fin adalt, fin lontanon; e al jere 
il fiär in bore e lis faliscjs rossis a’ fevelavin dutaldi 
"es rositis dal biel prat che s'indalegravin dutis par 
chel sunòr. 

Di un revòc di ché ligrie al è nassùt il non de lo- 
cande “Ae cucagne”. 

Si fás uns tre o quatri scjalins, si jentre. Un biel 
ambientút, ma nol è nissun. ’O disin ‘‘Bondi’’ fuartut 
par ch’a sintin. Al rive un fantazzut; nol sa rispuin- 
di par Furlan, al dîs che j è diffizil ancje il Talian, 
che lui al ven di Latisane e al è usát a fevela dome 
che par Venit. Al è lui Pautór di bielis fotografiis 
ch’o vin viodüt li dentri, e nus conte che in duc’ i 

país dal dulintór a’ son restàz in dut dome un siscent 
di lêr. 'O pensin ch’al è un meracul ch'e esisti la sò 
locande, salacór a’ varan fat calcul su la pussibilitát 
di vé turisc’. 

’O sin dome in doi li a gusta, ma ve "mo ch'a jèn- 
trin altris doi. Lui al è furlan, di chenti, e al fevele 
par Todesc cun jé, cujetùt, planchin. Ancje lis ne- 
stris peraulis come lis lórs, a? semèin come bando- 
nadis di nó, subit jessudis. E alore, nó, sino?... J 
olarés ch’al tornás il fari cul fiár ros e il so grant mar- 
tiel, a fa faliscjs, a fáur bati il cür es monz. 


L.C. 

Zent dal me pais 
Angilin 


Angelo, ’a ti clamava to mari: 
Pursitut j ti disevin nu. 

“No robá sirisis ta chel 

di chei altris””. 

E po dopo: “Angelo 

no roba ous là di Pagura”. 
Man man ch’j ti cressevis 

to mari 

sempri pi disperada 

`a ti diseva: 

“No robá gialinis la di Crodia, 
no roba bes tal cassitin di Malia, 
no robá salas la di Sinigu, 

no robi...””. 

Po to mari a no à podut sigáti: 
“No robä machinis ai todescs”’. 


Chel salt da la mura 
par sciampá, 
il to ultin salt, 


ti Pas fat massa tars: 
la sclopetada 

|| 'а ti a ciapat in plen 
fermant par sempri ché to 
malandreta 
spissa di roba. 


O. COLUSSI 


179 





180 





Not 


Una ariuta fina, 
ch’a ven jù dal Cret, 
a par platàsi 

tra ombres di scúr 
ju pa la Miduna. 
Svintülin le’ fués 
di un cirisar 

in miec’ aun cél 
ch’a si fas neri. 

Si cuiétin le’ viis, 
tàsin i lusórs 

e l'ultima sisila 
cét il sio svual 

al notul solitari. 


Jo, a varda, 

no varés mai vonda: 

.. ma puntual — 
l'ultin colp di cjampana 
mi sgrisula 

in un portel ch'a si sera. 


Si placa il vint 
in un sunsür di pás 





e, smaniosa 

in un brivit di frét, 
si discartocia 
maestosa la NOT. 


(furlan di Sequals) SALVINO SIGALOTTI 

Tabár 


golarón (golár, golarin), mantel. 


[tabàr e capot, indumenz par l'unviár 
e daür l’ande di chei doi ““sorevistiz””:] 


cape, cjape, 
gaban (gabanat, gabanot, gabanon), 
gabane (gabanèle, gabanete, gabanute), 
palandran, palandrane, peote, 
piliz (pelizze), pelizzòn, 
gjachetòn, 
stiriane, lèscule. 


“Al è pizzul, strent di spalis, / 
No ’i stà sù nancje il tabär: / 
‘No stà cjol’lu, bambinute, / 
C al ti crepe chest unviár. 
(vilote popolár) 

Il balón 


La stagion, il timp, lore. 

Une di da l'inviár dai lontans prins àins dal Tren- 
te: di disdevóre, zornade plene di soreli, ma crude, 
dopo passát misdi. | 

Il muini al veve bielzá finít di tirá la cuárde de 
ciampàne grande che a misdi, da l’alt dal ciampani- 
li dal Domo di Cividát, ’a spant dulintòr la só vós 
par ricuardá a ogni bon credint che je l’ore dal **Pater 
Noster” e a ognidun ché de soste. 

A chei timps duc’ a’ lassavin vóre a misdi, ancje 
i impiegaz statái e dal cumun, cussi pir lis scuelis; 
a’ no ti vevin ancjemò mitút a man l’orari continuát: 
bisugnave torná a tacá, a oris justis, ancje dopo 
gustát. 


* ж ck 


Sul Puint dal Diaul, biel lant a ciase, a pît, a’ si 
jerin fermáz un grum di lór, seneós di savé ce ch’al 
sucedeve. : 

Al jere di sigúr un biel balón: un balón vèr, cu la 
cuviartèle a blècs di corean, ben tajáz e cusis fra lór. 

No si tratave di une bale di pezzòz, plui o mancul 
taronde, leade atorvie cul spali, che di solit "a vigni- 
ve doprade dai fruz par zujá, ancje pes stradis. 

A’ lu vevin butät für parsorevie da muräe dal parc 
dal colegjo **Paolo Diacono”” i studenz, stant il zúc 
dal balón. 

Colant ju, jenfri i crèz, al jere lat a finile ta l’a- 
ghe dal Nadison, che biel planc lu veve menát fin 
oltri il Puint dal Diaul. 

Al si jere fermát, in tune pozze di aghe stagne, lar- 
gle e fonde dulá che, lent lent, al si dindolave. 

La int *e stave sul puint no par cialá il balón, ma 
par viddi ce ch'a fasevin chei fruz, laz jù a sciavaz- 
zecuél pes scialis cu la vóe di brinca il balón. 

Un pos di lór, ch’a jerin su di un cret de rive, a’ 
movevin l’aghe cu lis mans par fálu vizziná e podé 
ciapálu; altris, petát un salt fin su la glerie, si ciata- 
vin dongie de pozze, a’ stavin a cialá, sperant che 
il balón al tornás te córse de aghe, cussi lu varéssin 
ciapát lór. 

Chei de rive, cul lór moviment des mans, a’ jerin 
par tociá dibòt il balón. 

A chest pont, de glerie, al ti salte fùr un bulo, che 
nol podeve resisti a ché viste e, vistút come ch’al je- 
re, al si è butát a panzade ta l’aghe, che par póc al 
mandave il balòn tes mans di chealtris. 

Par sé fortune, la bale, ciapant un sburt dal cret, 
'e je tornade indaúr, cussi lui al a podùt grampäle 
benón, fasint restà i concorinz dal dut incocalîz. 

Saltàt fùr de pozze, dut strafónt e imbramît, ma 


185 


content e cun braúre, cu la bale strente fra 1 bráz, 
al fâs i scialins in un bòt, e vie di buride a ciase par 
cirî di mudäsi in qualchi mát, e scialdási dongie dal 
spolert. 


A chei timps, di vite strussiade purtrop, a’ jerin 
pròpit une voròne pòs chei ch’a podevin vé pronte 
un’altre mùde: di scarpis o zòcui, po, no si fevelave 
nancje. 

Cui mai varéssial pensát inalöre che i vistiz, plens 
di blecs di ogni fate, ben scussäz e frujäz, che tanc’ 
di lör a’ dopravin, par Sante Scugne, dopo passe cin- 
quante äins, a’ saressin vignüz di mode? 

Si scrupüle che il pari, ch'al veve viodüt a rivä il 
fi in chel stät, par zonte, senze sinti ne il parcé né 
il parcò, salacör cu la buine intenzion di judálu a 
scialdási il daúr, dopo ché inglazzade tal Nadison, 
al j vebi poját, senze culumie, un sglavin di scu- 
lazzóns. 

Il frut al á si ciapade ché biele bale, ma al a cja- 
pade ancje ché biele lezión. 

A? disin che il pari, ch’al jere uàrdie comunál, do- 
po ché soministrazion, savúde la storie e la prove- 
niénze de bale, al vebi completade la só òpare: le à 
ripuartade a chei dal colegio. 

Duncje, al ven a stái che il frut al a vat lis sculaz- 
zadis, e il colegio il balón. 

No vál sfadiá tant co si á il pari uardián dal 
comun! 


GIOVANNI MIANI 





Lasse in pás lis feminis 
quanche fasin pan, fruzz e liscie. 


«Pagine Friulane» 1901, An XIII" 

Lis “pipinatis”” di Marsure 





4 Al ê il cas di ricognòssi che la ““Gjenie”” | 
)  eavút bon rispiet pe cjase dula che i Stras- , 
* solz, po i Mangilli e par ultin i Zanardi- (4 
Landi, dal °700 al dì di uê, a’ jan cjalcja- | 
de l’olme. 

Mantigní la posizion di fazze e par daúr 
tune sente `l è segno di caratar. 


*Q* 





Marsure di Sore (Paulét). 


0 
== DE xi ea 














Orazions... strambidis 


Dies ila, dies ila 

Las fantatas di chesta vila! 

Jo par lór j’ scuen finîla. 

Jò ta l’aga voi butàmi, 

Cun t’un curtis voi curtissàmi, 

Ma cun lór mai plui impazzámi. 

Una volta j’ n vevi una 

Bruta e stramba pies da’ luna; 

E cumò hai Madalena 

Cha mi tormenta, simpri a panza plena. (Clavais) 


Pater noster pizzulit, 

Dai del nas al chalzumit; 

Scarpe di vache, 

Scufón di mezzelane, 

Disin un paternoster 

A di che” biade roseane. (Cadunea) 


Dies ire, dies ile, 

Cui ise muart in cheste vile? 
Al € muart un púar om; 
L'ha lascad di testament 
Une cuarte di forment, 

Une gialinute blanche, 

La plume s une stange, 

Uessúz in ta mignestre. 
Chirieleinsón 
Une pétule par om. (Cjasteóns di Strade) 


Pater noster sicut in celi 

Santificetur nomen tùm; 

La cite a’ sa di fùm; 

La massarie mate 

J” dà la colpe a’ giate; 

La giate sul balcón 

Si met in comedòn, 

E a’ zure corponón 

Che non d’ha cerchad fruzzòn. (Cedarcjs) 


JO j’ sai un’orazionita 

Da la jerba pelosita, 

Da la jerba frizzolada, 

Che me vava mi ha insegnada. (Maranzanis) 


Miseremini mei, miseremini mei, 
Salta il còs e va in tal zei. (Davài) 


«Pagine Friulane», 1900, An XII" 


191 


Agne Rosine "e je de classe 1888 e no à mai vude ché 
di fa fieste pai agn. 'E à tignüt simpri par sante Rose 
e vonde. 

Cumó a ’n’ fas cent e nó di famée *o vin braüre di con- 
tale atör. Ma je, un póc stizzadute, 'e à ordenát: «No 
stait a dí cent! Diseit... novantesis». 

Novembar 











NOVEMBAR 


Bocäi di ceramiche piturade 
sec. XVIII (Ciurciuvint). 

DUC’ I SANZ 

I Muarz 

S. Silvie 

S. Carli Borromeo 

SS. MARTARS DI AQUILEE 


. Lenart 
Ernest 

. Gofrét 

. Oreste 

. Leon il Grant 
. Martin 

. GIOSAFAT 


. Diego 

. Clementine 

. Albert il Grant 

. Margarite 

. Lisabete di Ongjarie 
Odon 

. MATILDE 


LA 


5. Otavi 

Madone de Salút 

S. Cecilie 

S. Clement 

5. Crisögun di Aquilée 
S. Catarine 

CRIST RE 


S. Valerian di Aquilèe 
S. Mansuet 

S. Gjralt abat 

S. Andree apuestul 


Spesis 


Gallone, Sorestant da l’Istruzion, 
viodút che ca nus mäncjn professórs 
e che miárs in plui a ’nd’à lajù, 

al à pensât di fáju vigni-su. (*) 

Ma vignaràno, chei? Il sorestant 

al a pensát subit di dáur un tant: 
cussì culi ’o varin i professörs 

ch'a insegnaran ai fruz a séi dotórs. 


Viodút? Rivát il fin, a puest ’o sin. 
Però, al Stat lajù, ce ch'o costin! 


L.C. 


(*) “Prof” a migliaia dal sud al nord? Il Gazzettino, 5.10.1988. 

| Novembar 


| Fuéis 

| tormentàdis dal vint 
tal revoc 
d'un soreli sfievrát. 
Alis di ucéi 
`e bàtin i dis 
incrostáz di maréce. 
Novembar... Tal cíl 
“e passe une lontane 
ombre di néf. 


M. ARGANTE 


197 





S'i g j 1 di Salomon 


par latin, “Convallaria majalis L.”; 
par talian, ““mughetto”” 


bocalút, buculin, 
làgrimis de Madone, lili, lilie, limón blanc, 
malgarite, mangarita blancja, 
margarita, margarita blancja, 
riliis, vilia, lilon. 
“Edare, barburizis, campanelis / 
sigij di Salamon, bos, confenons, / 


... e camamile e fin gjambis di sorc’’; 
(E. Fruch, La s’cernete). 

Int a la buine 


A Caprive 'e je la Viarse e agn indaür, quan’ ch’al 
ploveve fuart, si implenave talmentri che l’aghe "e 
capitave in tes ciasis e pes stradis. 

Magari ancie in di di ué, s’e ven une buine mon- 
tane, l'aghe de Viarse pò sbrissá für dai rapárs e vi- 
ení a cucá in tes cantinis. Bon. 

Une binore daür di une gnot ch’al veve plovüt a 
sélis, si son incuintráz pal país Marie la Fione e Gu- 
sto dal Fossál ch’al vignive avant cu la biciclete pai 
cuars. Alore Marie, cu la só pachee, j sberle a Gusto: 

** Joisus Gusto, fermiti!” e j domande, ‘‘Isal vèr 
che la Viarse *e je plene?””. 

E Gusto mataran come ch'al jere j rispuint: 

““Orpo, fione benedete, no savevi nancie che la vés- 
sin menade jo. Crödimi!’’. 


* ж ж 


Toni Scodorós al jere simpri pes ostariis e la sere 
tart i ustîrs di Caprive a’ vevin il so ce fa par man- 
dálu a durmî e pò sierà l’ostarie, ch'al jere simpri 
Pultin a lä-für. 

Sicheduncie, une di ae só femine j á vignút tant 
di chel mál ch'al á scugnút menale in tal ospedál di 
Cormóns. Dopo un pár di setemanis che la femine 

"e Jere in tal ospedál, une di al è lát a ciatale ej à dit: 

“Sint mo femine, se no tu ás propri ant mal, zîr 
di fati manda a ciase in curt che jo no pues plui stà 
dibessöl’’. 

““Ma omp benedet, tu viodis ch'o ài di fini la cu- 
re, savaran lór quant mandami a ciase, no!” j ri- 
spuinde la femine. Alore Toni j tornä a di: 

“Ben jo cumò ti ai visát. No stà lamentati un do- 
man se mi buti in tal bevi!””. 


BEPI di DIANA 


La femine e’ ha di vé tre robis, 
brazz di azzar, panse di furmie, 
e lenghe schiampe vie. 


«Pagine Friulane» 1901, An XIII" 

Il ver 
““cacao meravigliao’’ 


In television, une trasmission strambote, ma di 
grant suces, *a presentave la reclam di un prodot ine- 
sistent, ven a stái dal “cacao meravigliao"' che, cun 
contorno di musichis, di cianz, di colórs, di baleri- 
nis póc vistudis, 'a faseve pensá, senze olé, al cacao 
di une volte. 

A Migee, quan’che jo ’o eri frut, une cinquantine 
di ains indaür, il plevan, che in ché volte al ere pre 
Checo Ulian, al usave ofri, dopo la messe, a duc’ 
i fruz ch’a ricevevin la prime comunion, une biele 
cicare di cacao cui biscoz. 

"Za te sabide, ville di chel impuartant aveniment 
religiös, chei ch'a vevin di ‘‘entrà in comunion”, a’ 
vevin ordin di puartá in canoniche une cicare e une 
sedon, che dovevin serví tal doman a bevi il famós 
cacao. 

In chei ains, che quasi duc’ i fruz, a clase, no ve- 
vin mai bevüt cacao, il fat di podé bevilu in chel di 
cussi impuartant, al ere un fat straordenari. 

A” erin, in ché volte, timps di miserie grande, e 
a ciase si sglonfave la panze dai fruz di polente e lat, 
raramentri sporciát cun tun póc di café di uardi, pre- 
parát tun calderin ben neri di sfrusin. 

Tornant al discors di prime, la domenie da prime 
comunion, dopo vé cun devozion ricevút la particu- 
le, in procession, duc’ i fruz a’ levin in canoniche, 
e li, la brave perpetue, Mariute, ’a servive, sun tune 
lungie taule, il sospirát cacao. 

Par l’apetit ingrumát di simpri e par chel metút 
dongie par vie dal dizùn da matine, il cacao di Ma- 
riute al lave jù ch’al ere un plasé, tant che duc’ a 
fasevin il bis. 

Јо 'o crédi che il cacao di Mariute e di pre Checo 
Ulian, al sédi stat, sul serio, il ver ““cacao 
meravigliao””. 


A. GALLAS 

Lis ‘‘pipinatis’’ di Marsure 


E culi ret, l'amie de ‘‘Gjenie”’. Tal splaz 
e dulintör, come ch'a contin Menút e Ali- 
ce di chenti, si fasève frae ad implen te se- 
conde domenie di luj, pe sagre dal paîs 
(Sante Eurosie), quanche ché gleseute pro- 
pit denant des ‘‘pipinatis’’ e celebràve 
messe e funzion. 


хєх 


Marsure аі Sore (Paulét). 

Dibot ’a è sera 


Sequals ’a è la mé cuna 
cul bonodór dal bosc 
"n da l'intimela 

fra il vert dal Cret 

e un már di grava blancja 
laj da la Miduna 
indulà che si piert 

la mé taviela. 

E sot i spincs di mores 
e I bars di noles, 

come `n dal côr la primavera, 
fra i claps 

apena sporcs di cjera 
al cuca il ciclamin 

in dal pi biel ’zardin 
che il mont al vivi. 

E mi pár di scoltá 

la so preghiera 

di profum e colór 
quant ch'i ven fór 
d’estät: 

- Canai, sotu tornät? 
Dibot "a è sera. 


(furlan di Sequals) A. PICOTTI 

Capis lungjs 


La gran part dai furlans co si feveljur di már, no 
scöltin cuissacè, parceche al mär a’ preferissin la 
montagne: lis cretis sot dal soreli, il cidinór dal bosc, 
i foncs preparáz cussi e cussi e vie indenant. Opúr 
e’ an miór lá in cueline, cu lis clevis, lis moris di ba- 
ráz, i urtizzons e la fertae cui urtizzons... No si cja- 
te daspés un furlan ch’al feveli dal cricá-di sul mar, 
di velis, di marée alte o basse. Opúr di un pés mangját 
apene tirát-sú, di un tocjo cu lis vongulis o di capis 
lungjs preparadis a scotedét. 

Inalore culi-ret si fevelará propit di capis lungjs: 
cemüt brincális, cemüt cuéilis. Prindidut al covente 
un ’zei, un pár di stivái, une pale. Si partis tre dís 
prime o tre dís dopo la lune plene - sedi ché clare 
che ché scure - quanch’e je la marée basse che, co- 
me duc’ sa, ’e capite dós voltis in di. 

Tes spiagis di Grau o di Lignan i puesc' plui adaz 
par cjatá capis, a’ son chés lenghis di savalon lá che 
l'aghe mo е va e mo ’e ven, opür là che l'aghe "e 
je alte un 5-10 centimetros o ancje lá che il savalon 
al è sut. In chesc’ lücs la cape ’e lasse une olme cla- 
made tanute e lungje un doi-tre centimetros. Une vol- 
te ualmade la tanute, si rivij dongje bielplanchin. Si 
sburte doi déz sot dal savalon par un doi centime- 

tros e, apene che si sint alc di dùr, si po stà sigúrs 
che *e je jé: la cape lungje. A chest pont si à di do- 
prá ancje il poleár par podé strenzile miòr e tirále- 
fúr planc a planc, stant atenz che no si distachi ché 
part in code clamade frizze e che *e je la plui sauri- 
de. La pale ’e pò coventà sul savalon plui sut, là che 
i déz a’ stèntin a jentrà, opúr quanche si sint che la 
cape ’e sta par scjampa: in chest cas, plui che di pres- 
se, si plante la pale sot dal savalon cirint di butäle-für. 

Co si 'nd' à cjapadis avonde, si métilis tun seglót 
eun aghe di mar par 8-12 oris par che si púrghin e 
par no sintí daspò il savalon sot dai dinc”. Po si ri- 
baltilis tun tamés par che si scólin. 

Intant si prepárin lis boris - no masse vivis -, la 
gridele e, parsore, lis capis. Dopo doi-tre minúz si 
viarzaran e, dopo vé spietàt ancjemó un moment par 
che un pocje di aghe si sui, si podará onzilis cun tu- 
ne misture di ueli di ulive, ài e savórs pestáz, sál fin 
. e pevar. Prime di gjavális de gridele, a? van spergo- 
tadis cun tun fregul di vin blanc e, dopo che il fum 
si sarà sfantát, si métilis sun tun plat cjalt. 

E dopo ”o viodarin s'al è ancjemó qualchidun ch al 
dis che il már nol e biel. 


(Cjapade-sù di A. Borghesan, pescjadór di Lignan) 


L. VERONE 

Il dolór 


Un füc ch’al bruse l'anime 
cence consumále mal. 

"A làgrimin i voi 

cirint di studálu. 

Si plèin i zenoi, 

preant, par slontanálu. 
Ma il dolór al è lì: 

ogni gnot, ogni di 

e mai nol mur. 

Ormai al è lui 

ch’al mi invuluzze il cür. 


FOSCA EVELINA ZILLI 

E la none ‘e file 'e conte 
"e file "e conte là tal scür 
e ogni tant ancje par 'zonte 
'e úl torná un pàs indaür. 


(filàine sintude a Cussigna) L V. 
# ж + 

DICEMBAR 
Vistidure di femine e di fantulin de Cjargne 
sec. XIX (Comeglians). 

S. Nicolau di Bari D 
S. Ambrós 

ADÁL DAL SIGNÓR 
S. Sejefin 
S. Zuan apuestul 
Sanz Inocenz & 
S. Tomás Becket 
S. Davit re : 
LA SACRE FAMEE 


Lò Lei KJ bi bi bd Fw 
SERENE 


Vigant 


Dula ésal Vigant? Bande Nimis, mi veve vit dit 
un gno cusin, 'zontant qualchi particular. Ma jo o 
vevi dismenteát dut. Po ’o ài cjatade une cjarte lá 
che une gnot 'o ài scrit: **Di nissun sintude, une fon- 
tane ’e je a Vigant ch’e cjante””. E cumò, cun dut 
che no lu ai mai viodüt, ’o sint ch’o scugni scrivi di 
chel borc. 

Gno cusin mi á contát che là nol è plui nissun, che 
il bosc al jentre dentri, che il muscli al cres fin sui 
cops. E che al é un cidinór cussi penz che si sintilu, 
ch’al fás impression. Lu sint ancje jo, ch’al è un ci- 
dinór plui grant di chel dal bosc, des clevis, dal sgja- 
nórs e, dulinsú, des cretis lontanis: un cidinór nudrít 
de mancjanze de int. E il soreli, alore, ogni di ch al 
rive lá, ce disial?... L’idèe dal soreli che a buinore 
al rive lá, a pojási sui cops e sui mürs di chés cjasis, 
a cjapális, come par confuartális, mi riclame te me- 
morie un non di país, Mieli, e la melodie maluserio- 
se che ti strenz l’anime cun pocjs peraulis: Mieli Mieli 
tal soreli, simpri Mieli, il gno ben... 

Vigant al à un soreli come chel di Mieli: un soreli 
che, quanch’al intive chei mûrs cui vôi siaráz, dute 
la só vite di lûs e calór "e devente une compassion 

infinide. Che salacór a Vigant si spegle, Diu no lu 
vueli!, il destin, l'avigní de patrie. 

Gno cusin peró mi á contát ancje che Vigant une 
volte ad an al torne a vivi: che dute la só int a’ tor- 
nin di ogni dontri. Alore *e je une sagre; alore i scúrs 
si daviárzin, lis lastris di piere de plazzute s'indalé- 
grin pai pas de int, e si sintin peraulis, salúz, fieste. 
Il borc muart al resuris ogni an. La fontane, alore, 
"e je dute un cil che s'inlúmine, e ’a scolte lis animis. 


LC. 

Peraulis e provis 


peraule, 
paraule, parávulo, perávolo, 


peravola... 


Nol somee, lafeno, che la lenghe furlane 

'a vébi miserie in fat di peraulis e di con- 

cez, ancje becolant dome un fruzzonùt in l 
chë panarie. | 
Al baste morestálu, chel levan! 


bh 

Quadri d'inviar 


Un calòu soul: 

blanc! 

Pinilát a pics, 

a gobas, 

a plan, 

tal grant e tal pissal, 
sora al calóu e al sporc, 
sora ogni rumór. 

La stela blancia lassu 

'a era da prin. 


Quadri d’inviar. 


E par firma 
al prin fluòc da la nuòt di Nadal. 

Se jo ’o fos fúc 


Se jo ’o fos fúc, o brusarès il mont; 
se jo ’o fos ajar, lu tampiestares; 

se jo "o fòs aghe, lu strafondarès; 

se jo ’o fos Diu, lu mandarés a font. 
Se jo "o fòs pape, "o gjoldarès al pont 
che duc’ i cristians ju inclaudarés; 

s’o fos imperatór, ce ch’o farès? 

A duc’ ur zoncjarés il cjäf in tont. 

S’o fos la muart, ’o brincarès gno pari; 
s’o fos la vite, ’o cjaparès il troi 

pa là lontan di lui e di mé mari. 

Se po’ *o fos Cec come ch’o foi e ’o soi, 
mi cjol lis puemis zovinis, di lari: 

lis «piels» a di chéi altris ur es doi. 


CECCO ANGIOLIERI 
(traduzion di Meni Ucel) 

A’ trimin ramaz 


Vie pe campagne d’unviar 
a’ trimin ramaz 

di agaz dispueaz 

dal frét. 


Memoriis di une cjase 
restade in scolte 

di pàs 

tal curtil... 


E.B. 


Virgilio Tramontin: Le acacie. 

Il furlan di Valerio 


'O cröt che nol coventi dilu, ma il mont al sta lant 
simpri plui sul difizil. Ancje lis robis plui semplicis 
a’ vègnin ingherdeadis, tantis voltis, par vie dal... 
inútil. Il “furlan””, ch'a si cjate a scombati ре só so- 
pravivenze, al viót parási denant dute une schirie di 
dificultáz. Pa la quál al devente plui comut bando- 
nálu che staj daür. No sai ce di: la int ’e cir il ‘‘fur- 
lan””, ’e sint il gust di fevelálu e vivilu dentri trava- 
sant tal cúr la bieleze dai nestris país, la sapienze des 
tradizions, la ligrie di cjanz e fiestis. Ma se a chiste 
vocazion no j sa zontà chel póc ch’al covente par 
fale sclopa di voe di jessî, alore sì che la quistion ’e 
devente grivie. Un paragon: no si pò onzi il cjar cul... 
savalón, un fregul di svuirz... forsit al conven. Se 
'o volin là indenant tun mont ch’al compliche e al... 
semplifiche dut, *o vin bisugne di restá... tal mont... 
no svolá - vie pensant, magari, che il mont nus ve- 
gni daür... 

No sai se mi soi fat capi dal moment ch’o scrif 
cu la fote intór di cui ch'al orés fánus scrivi *“semi- 
nari” cu la ‘‘ics’’ (x) o robis dal gjenar. 'O pensi che 
la sienze e i studiós a’ vadin tratáz cun tant rispiét, 
ma ancje la int ch’e varés di jessi la fuarze dal nestri 
lengaz ’e reclame la só part. Al è za difizzil scrivi 
e lei il furlan popolár di Marchet. Dulà volino riva 

cu lis **riformis''? Une lenghe perfete che nissun fe- 
vele e scrif ’e je muarte. No servis a di nissun. 

E alore pocjs e ch'a si tocjn come che si diseve une 
volte. 

Ch’al sedi proprite impussibil? 

E culi al jentre in bal Valerio, un dai plui granc’ 
semenadörs di furlan che il Friùl al vebi nudrit. Las- 
sin stà, par un moment, i soi meriz come patriarcje 
dai furlans pal mont e ferminsi a resoná su chel ch’al 
a fat e al fas in cjase nestre. E soredut il mit ch’al 
dopre par jentrá in ogni lùc, in ogni cúr. 

Quant che il mont al jere ““antic””, Valerio, cence 
tantis fùfignis, al zirave pe Furlanie a pandi a duc’ 
ce che il so cùr, sglonf di sintimenz e afiez, j meteve 
in bocje. ’E saltavin fiir cussi lezions di furlan gje- 
nuin... di gust di vivi... di gjonde... di Friül dret, 
fuart, cunvint... 

Une des primis voltis che lu ai sintút a fevelá al 
fo a Sterp, un paisút dongje Bertiúl. Un cjár di con- 
tadin infrascjàt di ramaz di arcazie e di morár al fa- 
seve di palc cun insomp di un salgár cence fin ch’al 
rivave a fasi cjarezzá de aghe clare dal riùl ch'al pas- 
save denant il cjstiel des contessis. 

Dulintòr il vistît di sagre di cjamp dai paîs fur- 
lans. In ché ocasion cun Valerio al jere ancje Vigj 
Garzoni di Dorgnán cul so coro. Dos, tre vilotis e 
po’ Valerio cu lis sòs puisis e il so “‘cumizia’’ pal 
Friùl. Nol veve, ché volte, microfonos. La só vós ’e 

rivave istés clare quasi come un curtis ch’al taj l'à- 
jar. Lis peraulis netis ch’e jessevin de só bocje si sin- 
tivin meti-adun un discors ch’al jere par duc’ ma che 
al someave fat par ognun, come se ognidun dai pre- 
sinz al fos il plui impuartant di duc?... 

No jere ancjemò sere. Valerio al tonave come un 
zovin di vine’ agns. Dal país i odórs da Pore: jarbe 
secje... ledan... polente rustide..., cevole frite... Il 
soreli nol scotave plui tant e si jere fermát a piturá 
di ros le fieste di Sterp. La int atente. Ferme. No si 
sintive un... cic. Dome i rondons ad alt a’ gheàvin 
sfilant i traz d'un cjasál ch’al mostrave sui barcons 
il fen apene intoglát. Jo e Gjani, l'ami ch’al jere cun 
me, a un ciart pont si sin cjaláz in muse e si sin visáz 
ch’o vevin i vöi lustris. 

Al fo fazzil par Valerio mena duc’ sui práz de pui- 
sie e pojá in ogni cúr une fuarte reson par jessi fur- 
lans. E pensá che nol veve fat atri che dî ce tant bie- 
le ch’e jere la nestre tiare e che i furlans no jerin di 
mancul a nissun. Anzit. Ma al veve fevelát cul cùr 
e ognun lu veve capit. 

Al sarà tant difizzil contá duc’ chei ch’a son fur- 
láns di plante fúr par merit di Valerio. Tanc'. Un 
mont. E cence scuelis. Cence **x””. Dome cun tun 
grant cúr. E scusàit s'al è póc. Ma si trate di conti- 
nuá a semená come che nus á insegnát Valerio. 


G. ANGELI 

‘‘Mi sbelein e mi maltratin 
Fin 1 miei amis istes’’. (Z.B. GALLERIO) 


Po” stáj, lant ae nóle de quistion, che (sot- 
vie) la piere dai mascarons e des pipinatis 
‘e tègni dentri juste la sbeleäde, come te 
‘‘barchesse’’ de Villa Manin di Passarian, 
par sbisià la matetàt dai umign. 


*Q* 





Passarian. 

Elezions e cicognis 


Nol è just cjapáse cul fat che lis elezions a’ son 
masse numerosis, une ad an come minimo. Si dís dut 
il mal pussibil di lór: ch’a costin l’ire di Diu, che no 
servissin a nuje parceche il dafà al è bielzà dezzidút 
tes segretariis dai partîz, che i progjez spampanáz 
sul gjornái, pes televisions e aradios a’ son come lis 
bufulis di savon, lusintis e graziosis quanch'a vegnin- 
für dal fros e si sparnizzin tal ajar, ma ch’a scupiin 
subit daúr dal cjanton de cjase o tra i ramazzúz dai 
arbui. Te nestre ete passudine, ains ’80, ch’e presente 
il cont di une grande calade demografiche, lis ulti- 
mis elezions regjonáls е’ an dimostrát di vé alman- 
cul une funzion. Une cubie di anzians eletórs triestins, 
presentáz denant dal scrutinadór di une sezion, si son 
sintüz a di di lui che no podevin votä parceche se- 
cont il so registro lór a’ risultavin defonz. Juste. I 
muarz no an mai esprimüt preferenzis: a’ stan ben 
là ch'a son e no an bisugne di nissun. A bocje stren- 
te lu ametin ancje i politics. Ma i nuviz intimpàz, 
lui cu la baguline e jé cul cocon indarintát te cado- 
pe, a’ erin lì in cjár e vues e duncje a’ vevin il dirit 
di votá. Nuje di fá: pe burocrazie no esistevin. 

I doi vecjuz, alore, si son inviáz a brazzet viars 
cjase cu la speranze di ricuardási lá che si cjatave; 

| par chei ch’a resurissin nol è fazzil orientàsi fra stra- 
dis e palaz ch’a gambiin posizion une dì daùr ché 
altre. 
Nó, a chest pont culi, no varessin plui di rugna, 
| anzit ’o varessin di jessi contenz quanche si vizzine 
un apontament eletorál; al pò verificási un aument 
di popolazion, ancje s’al ven diret cun qualchi an 
su la gobe. L’alternative ’es elezions, in dì di vué, 
a’ son dome lis cicognis. 


"ZUAN OSUALDINI 

Cumiät 


Bonät il morbin, 
siarade la tende, 
il Strolic al ferme la vore. 


"Ne robe inmö: 
a duc?, di cúr, 
bon pro! 


*S* 

TEL.727052 


a | (= A 19) 7 “мч 








Laura 


Confezioni - Filati - Maglierie 


VIA MANZONI 5 - TEL. (0432) 731229 
33043 CIVIDALE DEL FRIULI 


Marino Palma 
Abbigliamento - Confezioni 


PIAZZA A. PICCO - TEL. (0432) 731275 
33043 CIVIDALE DEL FRIULI 


TESSUTI 
CONFEZIONI 
ARREDAMENTI 
SPORT - PELLICCERIA 





33043 CIVIDALE DEL FRIULI - PIAZZA A. PICCO 
TELEFONO (0432) 730051 - 730052 





UNA INIZIATIVA 
DI CRESCENTE 
INTERESSE 


| IL PAGAMENTO TRIMESTRALE 
DEGLI INTERESSI: UNA BUONA 
RAGIONE IN PIU PER APRIRE 

| UN CONTO CORRENTE ALLA 
| POPOLARE DI CIVIDALE 


Cambia il modo di pensare della gente, cambia il 
modo di operare della banca. Infatti, per garantire 
sempre nuovi e vantaggiosi servizi, la Popolare di 
Cividale offre ai suoi clienti l'opportunità di poter 
prelevare gli interessi sui conti correnti ogni tre mesi 
e sui libretti a risparmio ogni sei, 
Naturalmente,se gli interessi non vengono prelevati 
fanno maturare ulteriori interessi. ЇЇ vantaggio è 
chiaro, E allora fate una scelta intelligente. 
Aprite un conto alla Popolare di Cividale. 
Scoprirete di aver intrapreso una iniziativa 
di crescente interesse, 















D Banca Popolare di Cividale 


UNA BANCA, UNO STILE. 








e 
Angelo Linda 
UN GRANDE NEGOZIO 
DI ABBIGLIAMENTO E MERCERIE 


33100 UDINE Via Paolo Canciani, 5 





Birreria Moretti Stazione 
RISTORANTE - TAVOLA CALDA - PIZZERIA 
UDINE - Viale Europa Unita, 69 


(di fronte alla Stazione F.S.) 
Telefono (0432) 293897 













| ORTOPEDIA e 
g-porzso 


NEGOZI DI VENDITA ESCLUSIVAMENTE IN: 


e UDINE Via Aquileia, 58 A Tel. 0432/295660-505214 x 
e UDINE Via Aqui'eia, 51 Tel. 0432/501460 

e TRIESTE Via Gatteri, 12 Tel. 040/772180 

e PORDENONE Via Mazzini, 16 Tel. 0434/255970 | 
e CERVIGNANO Via 5. Francesco, 31 Tel. 0431/30805 

Banca 
Popolare 
di Gemona 


Progredire insieme 


Filiali: Gemona, piazza Garibaldi 9, tel. 982363 
Piovega, via Dante Alighieri, tel. 981251 
Artegna, via Villa, tel. 987017 
Buia, via Divisione Julia, tel. 960141 
Majano, via Ciro di Pers, tel. 959021 
Osoppo, piazza Dante Alighieri, tel. 989246 
Ragogna, piazza 4 Novembre, tel. 955191 
Rive d'Arcano, via Nazionale 33, tel. 807325 
Trasaghis, via De Luca, tel. 984024 
Venzone, via Gemona, tel. 985020 


Sede e Direzione Generale: 
Gemona del Friuli, piazza Garibaldi 9 - tel. 982363 









SEDE SOCIALE E DIREZIONE GENERALE 
Via Vittorio Veneto, 20 - 33100 Udine 







Presente con sportelli nelle provincie di: 


BELLUNO, GORIZIA, PADOVA, PORDENONE, 
MILANO, TREVISO, TRIESTE, UDINE, VENEZIA, 
VICENZA 









DAVANTI A VOI TUTTA LA BANCA 


Dovete fare acquisti in cartoleria? 
Noi abbiamo quasi tutto 
e spesso anche molte cose in più 


(per esempio una sala di esposizione 
con almeno 3.000 idee regalo) 


CARTOLERIA 
BENEDETTI 


33100 UDINE - Via Mercatovecchio, 13 
Tel. (0432) 501534 

Le Casse Rurali ed 
Artigiane sono na- 
te più di cento 
anni fa, per inizia- 
tiva di uomini sem- 
plici per i quali la 
famiglia è stata il 
primo e più impor- 








tante riferimento, 

Per questo, da noi 
il sostegno finan- 
ziario comincia 
con il credito per- 
sonale per le spese 
matrimoniali, l’ar- 
redamento o l’ac- 
quisto di una nuo- 
va auto. E conti- 


nua con finanzia- 
menti e mutui per 
l'acquisto, la co- 
struzione o la ri- 
strutturazione del- 
la casa. Da noi 
puoi trovare anche 
una consulenza 
qualificata, e la 
piena disponibilità 
a risolvere tutti i 





CASSE RURALI 
ED ARTIGIANE - 
del Friuli Venezia Giulia 


Le Aga v tam lta 





LA SICUREZZA DI UNA BANCA AMICA 


tuoi problemi fi- 
nanziari, piccoli e 
grandi, 

Perché alla Cassa 
Rurale ed Artigia- 
na sei in una ban- 
ca moderna, e tra 
amici. 














ARTICOLI CINE - FOTO 
Pignat 


UDINE - Via Rauscedo, 1 - Via San Francesco, 24 
Tel. (0432) 501729 





ala pubblic 


di ROMANO DE ZORZI 
AMMINISTRAZIONE E PUBBLICITA’ 
VIA DEL CARBONE N. 1 - TELEFONO (0432) 501324 
33100 UDINE 


IL MEGLIO 
AI GIUSTI PREZZI 











PRODOTTI DI MARCA: 
AVERLI È FONDAMENTALE 
PARAGONARLI È IMPOSSIBILE 















ZEISS GALILEO 
Rodenstock Lozza 
S hou y Rea 
METZLER: (je 


Safilo 


l'ottica dei giovani 
VIA DEL GELSO 7/A - Telefono 504910 - UDINE 





Plisparmio 
Udine 


Pordenone 





| AI tuo servizio dove vivi e lavori 








MITRUM .. 


Porcellane .- Mobili in stile 
Posaterie - Argenterie 


Articoli casalinghi 
Cristallerie 


Piazza Matteotti, 10 - UDINE - Telefono (0432) 501358 





Via dei Rizzani - Largo dei Pecile - UDINE 


- Libri di narrativa, saggistica, tecnici, scientifici, 
professionali e informatica. 


- Testi scolastici | | 
- Forniture per Biblioteche \ 








` Furlans 


a Vignesie us spiete 


E | l'ALBERGO 
= BONVECCHIATI 


SEDE DEL FOGOLAR 


San Marco 4488 - Telefono (041) 5285017 
Telex 410560 BONVEC | 


di GIOVANNI DEANA paron furlan 





Pubblicità a cura di: AFA PUBBLICITA' 
Via del Carbone 1 - 33100 UDINE - Tel. (0432) 501324 

